text:
Cuerpo Policial ta informa.
Un rato pasa polis di San Nicolas durante un control preventivo ta para un auto Nissa. Sentra na pos chiquito cu 3 persona aden pa control . Durante e control polis a bin topa cu un arma di candela. Di biaha a bay na detencion di e 2 hende homber y 1 hende muher.
E nissan sentra a ser confisca hunto cu e arma di candela.
Esaki ta di dos arma cu ta ser confisca awe .
E prome caso tabata awe madruga na unda un polis den civil ta señala un homber cu arma di candela na altura di un snack truck na playa.
Ta asina cu central di polis ta manda diferente unidad di polis y na altura di retonde las americas ta topa cu e persona y ta detene. Ta confisca un arma di candela como tambe dos auto.
Controlnan lo sigi den e fin di siman aki di parti di Cuerpo Policial !!!


c: text/html

text:
En conexion cu 50 aña di Checkpoint Color Aruba y celebracion di 77 aña di bida y salud di sr. Rob Vermeer.
ORANJESTAD: Diaranson mainta Minister Endy Croes hunto cu colega Minister Xiomara Maduro y Minister Glenbert Croes tabatin e honor pa presencia e inauguracionoficial di e exposicion di fotografia ‘Fifty Years of Perpetual Light’. E proyecto ta un exposicion di fotografia di sr. Rob Vermeer su 50 aña documentando fotograficamente Aruba, di arte y cultura pa turismo, di naturalesa pa momentonaniconico cu Aruba a experiencia. Cu un seleccion di 200fotografia, e proyecto 50 aña di ‘Luz Perpetuo’ ta duna honor na un archivo y coleccion grandi di fotografia cu a ser tumadesde añanan 70 door di e fundado di Checkpoint ColorAruba, e prome negoshi di fotografia estableci na Aruba. Cu e proyecto aki Checkpoint Color a rescata negativonan pa asinaduna luz di nobo na fotografia historico di e ultimo 50 aña di Aruba. E mandatario a sigui bisa cu sigur e tabata un fechahopi special y memorable pe famia unda cu a celebra tambesr. Rob su 77 cumpleaños.
Concluyendo Minister Endy Croes ta felicita sr. Rob y sra.Marjorie como tambe nan yiunan Fernando y Cher cu un bunita exposicion en conexion di e 50 aña di Checkpoint Color Aruba. Un exposicion impresionante cu sigur pueblo di Aruba mester pasa admira. Masha masha pabien na famiaVermeer.

robotstxt: allowed

filter: keep


text:
Diabierna anochi a drenta informe di un accidente cu hende herida na San Miguel, mesora a dirigi tanto polis como ambulans na e sitio. Na yegada di e patruya a bin constata cu aki ta trata di un accidente entre un brommer Harley Davidson y un Ford Pick-up unda e motocicliesta a bay dal tras di e pick-up. E impacto tabata fuerte y e motociclista ya no tabata tin pulso mes. Na yegada di e ambulans nan a pidi pa dokter ya cu e impacto tabata fatal pa e victima.
Polis di trafico a presenta na e sitio como tambe polis technico pa haci e investigacion. Slachtofferhulp a ser solicita na e sitio tambe.
Pa 9:50 Dr Texier ta constata morto di Carlos Alberto Rojer naci na Aruba 30 di juli 1973 ( 49 aña).
awe24.com y tambe Cuerpo Policial ta manda palabra di condolencia na famia di e fayecido.


text:
E beyesa venezolana, Barbara Palacios, cu a conkista e corona di Miss Universe 1986 na Panama City, awendia ta un autora inspiracional, conferencista internacional, comunicadora cu Masterd den Teologia, E tin su pagina di Barbara Palacios Inspiracion riba Facebook unda e ta comparti cu su siguidonan su mensahenan inspirativo y spiritual. Barbara a nace na Madrid, Spaña riba dia 9 di december 1963, y ta yiu di e famoso artistanan, Jorge Palacio y Barbara Teyde.
Awe el a conta con diadomingo el a disfruta inmensamente di Dia di Mama hunto cu su yiunan cu e ta adora, ademas tabata super special pasobra cu riba mesun dia nan yiu Diego Alfonso porfin tabatin su acto di graduacion na e Universidad UF 👨🏻🎓, cu desde aña pasa nan tabata sperando y no por imagina nan emocion. Awor e ta prepara pa bay algun luna pa su master den Derecho na e prestigioso Northwestern University na Chicago. Barbara a comparti tambe cu awe ta e cumpleaño de su Amado #NovioEterno 😍 Victor, cu ta un esposo extraordinario, un tata maraviyoso, e miho yiu, amigo y e ser humano mas Noble y Espectacular, cu DIOS a regale como compañero di bida. Barbara Palacios a ricibi un cantidad di comentario di su siguidonan, deseando e ex-Miss Universo, bendicion infinito, exito y hopi felicidad hunto cu su famia.


text:
Ingrid Werleman y Patricia Martina a conoce otro via un pagina di un amigo riba Facebook. Na juli 2012 nan a topa otro personalemente na Hulanda pa prome biaha. Combersando riba bida tabata manera nan a topa parti di nan storia den e bida di otro. Y akinan a lanta e deseo pa hasi algo hunto cu lo inspira nos hendenan na Aruba. Asina a nace e actividad cu lo tuma lugar den e weekend aki cu a haja e nomber ‘Un rato pa Bida’. ‘Un rato pa Bida’ ta un workshop cu tin como meta pa hiba cada participante un rato paden di su mes. Pa repasa e anja cu a pasa y traha metanan nobo pa e anja cu ta na caminda, esta 2013.
Ingrid y Patricia lo comparti nan conocemento y sabiduria cu e participantenan. Pasobra tur di nos por cambia nos bida, sabiendo cu nos ta co-creador di nos existencia. Nan ta bisa: ‘E workshopnan ta basa riba e sentimento di gratitud, harmonia y alegria. E workshop ta duna bo e posibilidad di conecta cu bo poder interior, conecta cu e mundo rond di bo, dor di comprende na un punto mas profundo di kon bo ta haci kiko bo ta haci y kon cambia pa bo mes bienestar. Ora e hendenan bai cas nan ta sinti di berdad kiko kier men: dance life, do the shadayo & walk in gratitude. E workshop ta basa riba baile, d-stress, meditacion, awareness, wellness, alegria y laga los loke nos kier drenta 2013 cu n’e. Ta importante pa nos realisa cu nos a bin mundo pa conoce nos mes, pa goza, pa sa kiko ta amor y pa crese den nos potencial. Nos no ta aki pa keda molestia, pa laga bida pasa nos voorbij. Nos t’ey pa biba y goza cada momento maximo y comparti esaki den gratitude cu e mundo rond di nos. ‘Un rato pa Bida’ ta bira un workshop yena cu bienestar, wellness y wellbeing y esey lo nan sinti den tur nan celnan!!!’.
Lo tin un mini workshop riba diabierna, December 7 di 8 -9 anochi. Y dos workshop ‘UN RATO PA BIDA’ cu lo ta riba diasabra, December 8, entre 10.00-1 or merdia y un otro di 3 or merdia – 6 or atardi. Nan ta tuma lugar na Cas Deliza, situa net pazuid di RCA-stadion, Kamerling Onnestraat 50. Pa mas informacion por wak e pagina di Comprondiendo Bida riba Facebook of jama 741 3300.


text:
WILLEMSTAD — Djabierne, 5 di ougustus 2016 den oranan tempran di mainta, e selekshon di volibol femenino lo biaha pa St.Croix, US Virgin Islands, pa partisipa den e prome buelta pa klasifikashon mundial di volibol femenino 2018.
E klasifikashon ta start dia 6 di ougustus i lo termina dia 8 di ougustus 2016 .
E selekshon nashonal lo kompeti huntu ku US Virgin Islands, Turks and Caicos i Barbados den Grupo A.
E selekshonnan ku termina na e prome I di dos luga lo gana nan pase pa e sigiente buelta ku lo tuma luga juli 2017 na Trinidad and Tobago.
E sigiente hungadornan lo biaha ku e selekshon:
Maya Gomez, Shurdelys Meulens, Joanne Dania, Rayanalies Allee, Ghislaine St.Hilaire, Vyrvienne Bokshoven, Anais Conradus, Samira Luis, Christine Anthony, Anazuheilin Stella, Sharneska Esclodina, Shendeline Hansen.
E coach di e selekshon ta Hubert Petronia, asisti pa Rigoletto Thode. Jossanne Rosario ta e hefe di delegashon. Komo arbitro lo biaha Urly Cornelia.
Federashon di volibol korsou ta desea nos selekshon tur klase di eksito den e partidonan pa klasifikashon.


text:
Self-care cu SETAR
SETAR ta haci su maximo esfuerso pa sirbi mas cliente online via store@setar.aw, of via nos customer service y Whatsapp Support.
Si bo persona mester bishita un di nos Teleshops, mester tene cuenta cu e siguiente reglanan:
- Mondkapjes ta verplicht pa drenta tur e Teleshopnan.
- Mester haci uzo di hand sanitizer na entrada.
- Mantene distancia social na tur momento paden y pafor.
- Cantidad di persona den un Teleshop ta limita.
Orario di Teleshops
Teleshop Seroe Blanco: 7.45 am pa 4.00 pm
Teleshop Irausquin Plein: 9.00 am pa 5.30 pm
Teleshop Santa Cruz: 9.00 am pa 5.30 pm
Teleshop San Nicolas: 9.00 am pa 5.30 pm
Teleshop Noord: 9.00 am pa 5.30 pm
Online Banking
Clientenan cu ta haci nan pago via e plataforma Online di nan banco por uza e siguiente informacion ora di paga nan recibo:
Online Store
Via nos online store por cumpra prepaid credit y bundles pagando cu bo credit card.
Bo por cumpra pa bo mes y/of pa un otro usuario.
SETAR App
Prepaid / Hybrid – Cu SETAR App usuario prepaid por cumpra bundles pagando cu nan core credit. Alabez por manda placa (credit) pa un otro number, y e suma lo wordo kita for di bo core credit.
Postpaid – Usuario postpaid por cumpra add-on bundles y esaki lo wordo poni riba su recibo di luna. Por manda placa pa un otro number tambe, y e suma lo wordo poni riba bo cobransa mensual.
Pay.aw
Cliente cu Aruba Bank
- Cliente cu Aruba bank por link su cuenta di banco cu su account di Pay.aw y asina paga e cobransa di SETAR (den e tab di bill payment)
- Por recarga un number prepago (den e tab di Recharge) of order cuminda (den e tab di food)
- Tambe por transfer placa pa cualkier persona su Pay.aw wallet pa nan tambe por haci compra den Pay.aw. Solamente mester nan number di telefon of door di scan nan QR code.
Cliente di RBC, CIBC, CMB y Banco di Caribe
– Cliente di RBC, CIBC, CMB y Banco di Caribe por login den nan Online Banking y haci un local transfer pa credita nan wallet. Click aki pa mas informacion y instrucion di con pa haci esaki.
MiSETAR
Den MiSETAR ta posibel pa cliente wak su facturanan y tambe paga esaki facil uzando Aruba Bank.
Tambe ta posibel pa cumpra bundle y add-ons pa prepaid y postpaid.
E pago di cliente prepaid ta wordo kita for di nan core credit, y postpaid ta mira e cobransa riba nan siguiente factura.
Rekisitonan pa paga bo cobransa den MiSETAR:
• Mester ta un cliente di Aruba Bank
• Mester tin Text-Banking di Aruba Bank enabled.
Ricibi bo cobransa:
• Cliente cu tin paper billing y tambe cliente 60+ lo sigui ricibi nan cobransa na cas.
• Cliente cu tin MiSETAR lo ricibi esaki via email. Si bo ta un cliente di MiSETAR nos ta recomenda pa sende e setting di SMS (GRATIS) den bo MiSETAR y ricibi bo cobransa trempan via SMS.
Con bo ta haci esaki? Login den MiSETAR > Click My Profile > Controla bo mobile number > Enable SMS notification (esaki ta gratis!)
Otro aplicacionan interesante di SETAR
(pa cliente cu tin un pakete di Cable Digital y un MiSETAR)
Stingray Music
Cu e app aki por disfruta di diferente genero di musica riba bo celular, tablet, of laptop unda cu bo ta na Aruba cu un conexion di Internet of Wi-Fi.
ESPN Play
Cu e app aki por mira e canalnan di ESPN live y On Demand for via bo celular of tablet unda cu bo ta na Aruba cu un conexion di Internet of Wi-Fi.
Prevencion ta e mihor remedi
SETAR como nos compania nacional di Telecomunicacion ta siguiendo e desaroyonan rond di e Coronavirus (COVID-19) hopi di serca. E salud di nos empleadonan, nos clientenan y e comunidad di Aruba en general ta nos prioridad como tambe e continuidad di servicionan cu SETAR ta ofrece. Pa es motibo, SETAR a adopta un lista di maneho pa preveni y sigura e bienestar di nos empleadonan y clientenan.
Teleshop Seroe Blanco y e TeleKiosk na Airport a wordo sera te cu proximo aviso. E demas Teleshopnan lo sigui brinda servicio cu orario adapta. Clientenan cu ta bishita nos Teleshopnan ta wordo pidi pa coopera cu e siguiente precaucionnan cu SETAR a tuma:
• Un cantidad limita di persona por drenta e Teleshop na mesun momento;
• Uzo di mondkapje ta obligatorio pa drenta tur Teleshop;
• Uzo di handsanitizer ta obligatorio na entrada;
• Mantene bo mes patras di e strepi geel na e balie;
• Y evita contacto cu otro personanan door di mantene distancia y saluda sin duna man.
SETAR di su banda a aumenta limpieza di su Teleshopnan, specialmente e areanan publico y e balienan.
Na mes momento, SETAR ta conseha clientenan pa sigui e instruccionnan di DVG encuanto Social Distancing y limita bishita na nos Teleshopnan. SETAR tin varios opcionnan online pa clientenan di prepaid y tambe pa pago di cuenta di SETAR.
SETAR conforme e instruccionnan di Social Distancing ta trahando cu menos capacidad pa atende cu cliente. Nos ta pidi clientenan pa yama nos Contact Center solamente ora tin preguntanan urgente na e numbernan conoci of WhatsApp na 597-9999. Sigui nos riba nos pagina di Facebook pa asina keda al tanto di tur informacion. Hunto nos por stop e virus aki.


text:
A.T.A., APA y SEL Maduro a haci entrega di alrededor di 1000 buki
30 aña pasa, ‘Blue World Travel Corp’ a cuminsa cu ‘Festival at Sea’; biahenan riba crusero pa biaheronan Afro-Americano. Un biaha pa aña nan tawata bishita diferente puerto y tawata probecha di nan tempo hunto pa haci diferente actividad y celebra nan cultura. Den algun aña e grupo aki a crece y te cu dia di awe nan ta charter e crucero completo cu nan biaha riba dje.
28 aña pasa e organisacion aki a cuminsa haci un colecta di buki pa mucha entre su biaheronan y a cuminsa entrega e bukinan aki nadiferente destino riba nan itinerario pa e muchanan cu ta biba na e destino y di e forma ey promove e amor pa lesamento.
‘Festival at Sea’ a yega di bishita Aruba caba den pasado, pero na2022 pa prome biaha a escohe Aruba pa ricibi nan donacion di buki. Dia 21 di juli, e organisacion Festival at Sea a haci entrega di bukinanpa mucha na Aruba ora nan a yega cu e crucero Celebrity Equinox.
Cu hopi placer e departamento di Crucero di Aruba Tourism Authority conhuntamente cu Aruba Ports Authority y SEL Maduro a ricibi e bukinan aki y a keda encarga pa distribui esakinan nadiferente scol rond di Aruba.
Diabierna dia 2 di september, iniciando luna di turismo, representantenan di A.T.A., APA y SEL Maduro a haci entrega di aproximadamente 1000 buki na 41 diferente scol na Aruba. Tambe a entrega bukinan na Biblioteca Nacional na Oranjestad y San Nicolas. A scoge pa haci e entrega oficial di e prome bukinan na Colegio Santa Teresita na San Nicolas, mirando cu nan lo ta inaugurando nan biblioteca di scol pronto.
Aruba Tourism Authority, Aruba Ports Authority y SEL Maduro ta agradecido na ‘Festival at Sea’ pa e bunita gesto aki y tambe naSKOA, Biblioteca Nacional y tur scol cu a habri nan portanan pa e cooperacion y pa ricibi e donacion aki.


text:
ORANJESTAD, 23 januari 2021
Segun resumen di awe 74 persona a recupera, a registra un total di 55 caso nobo di Covid-19, di cual 53 ta residente y 2 no-residente.
Cantidad total di testnan ehecuta ayera na e diferente localidadnan na Aruba, entre otro laboratorio di hospital, laboratorionan priva y aeropuerto ta 587 test. 'Positivity rate' entre nos residentenan ta 25%.
Activo tin awe 480 caso, cantidad di fayecido relaciona cu covid-19 ta 56 persona.
Hospital ta informa cu tin un total di 25 persona interna di cual 9 ta den Cuido Intensivo y 16 riba unidad general di covid.
Analisis di e cifrasnan ta duna indicacion cu e plamamento di e virus ta disminuyendo. Por mira den e grafico adhunto cu e 'positivity rate' y e 'sliding average positivity rate' den e ultimo siman ta indicando un bahada continuo. Ta nesesario pa hunto nos sigui traha na reduci e plamamento di e virus mas hopi posibel pa e cifrasnan por sigui baha y no subi.
Den e grafico tambe por tuma nota cu e cantidad di tesnan ta relativamente hopi. Esaki ta debi cu tin mas virusnan ta circulando na Aruba cu ta afecta mescos cu covid-19 e sistema respiratorio. P'esey ta importante pa nos sigui test na indicacion di cualkier sintoma paresido na griep y no asumi cuta dies un otro virus. Pasobra sin un diagnostico sigur bo por tin covid y por ta plamando esaki.
Mirando cu e medidanan implementa ultimo ta dunando bon resultado awor no ta e momento adecuado ainda pa flexibilisa nos comportacion. Pa cual motibo tur medida ta keda vigente ainda.
Den transcurso di e proximo simannan Crisis Team lo sigui monitor e cifrasnan y si esakinan sigui baha cu cooperacion di comunidad, Crisis Team lo por cuminsa evalua e medidanan implementa pa mira unda por flexibilisa sin cu e risico di contagio of transmision di e virus ta bira mucho grandi un bez mas.


text:
(LaPatilla/Tankertrackers) – Segun datonan di Tankertrackers, exportacion di petroleo di Venezuela a suma un promedio di 390.000 bari pa dia (bpd) na luna di augustus 2022.
Esaki ta significa un caida di 18% compara cu exportacion na juli, cu a yega na 475.000 bpd segun cifra di Tankertrackers. E ta e segundo luna consecutivo di caida den exportacion. Na juni, segun cifra di mesun fuente, exportacion tabata na un promedio di 576.000 bpd. Desde januari te cu augustus 2022 e promedio di exportacion ta 478.000 bpd. Exportacion promedio di crudo na augustus pa China tabata 88% y pa Cuba 12% di e total.
Segun calculo di Interamerican Trends, valor di e crudo exporta ta representa un ingreso neto pa Pdvsa di US$ 423 miyon. Ministerio di Petroleo di Venezuela no ta publica cifra oficial di exportacion di e pais. Na principio di aña Ministerio di Petroleo di Venezuela a anuncia cu durante 2022 lo ta exportando un promedio di 830.000 bpd di crudo. Exportacion te awor na 2022 ta apenas 43% di e meta estableci.
E invasion militar di Rusia na Ucrania a altera notablemente e mercado di petroleo na Asia, unda exportacion di crudo Venezolano Merey tabata bay, cu a keda desplaza pa crudo Ruso y Irani. China y India ta obteniendo crudo Ruso na prijs di baratiyo, pa e urgencia cu Rusia tin pa bende su crudo cu no ta yegando mercado Europeo mas.
Nota: TankerTrackers ta un servicio online independiente cu ta sigui y ta informa tocante transporte di petroleo crudo na varios punto di interes geografico y geopolitico.


text:
Den e buletin aki: Eric Booi ta bai baha komo presidente di direktiva di Unkobon, estudio riba posibilidat pa spar koriente, investigashon entrega di pòst, lo no kompará preis di komestibel den yanüari.
Eric Booi ta bai baha komo presidente di direktiva di Unkobon
Resientemente Eric Booi a informá koleganan ku entrante 7 di mart 2021 e lo retirá komo presidente di direktiva di Unkobon. Riba e fecha aki Eric lo kumpli e edat respetá di 75 aña y ta deseá di entregá e martin na un susesor.
Dia 28 di novèmber 2015 Konseho di Bònt (Bondsraad) a nombra Eric miembro di direktiva di Unkobon den e funshon di sekretario. Den un tempu relativamente kòrtiku Eric a familiarizá su mes ku e trabounan di Unkobon y ku hopi regularidat tabata funhi komo portabos di Unkobon. Dos aña despues, dia 26 di mei 2018, Konseho di Bònt a nombra Eric presidente di direktiva di Unkobon. Ku hopi fervor Eric ta representá Unkobon na radio y televishon. Internamente Eric ta un presidente mashá kolegial y ku a sa di promové e unidat den e direktiva di Unkobon. Tambe Eric tabata para firme pa no tacha e kostumbernan boneriano y pa tene kuenta ku esakinan na momentu ku ta trata puntonan na interes di e konsumidó lokal. Unkobon ta mashá agradisido pa su kontribushon balioso duná na e organisashon.
Unkobon ta respetá e desishon di Eric pa bai mas trankil den bida ounke ku un tiki reserva. Danki Dios Eric lo keda komo konsehero di Unkobo.
Relashoná ku e retiro di Eric den luna di mart lo tin un vakatura den direktiva di Unkobon. Miembronan ku tin un sugerensha òf kier duna un aporte ta wòrdu supliká pa aserká direktiva via di whatsapp telf +599 7821009 òf via di e mail secretariaat@unkobon.org.
Estudio riba posibilidat pa spar koriente
E organisashon informativo Milieu Centraal, riba instrukshon di e ministerio di BZK, a inisiá un estudio riba posibilidatnan pa spar koriente. Pa dirihí e estudio riba e situashonnan spesífiko di Boneiru alrededor di dia 1 di febrüari 2021 lo kuminsá ku un enkuesta “online”. A keda palabrá ku Unkobon lo sostené e estudio aki via di su página di face book. Pa logra haña un resultado konfiabel ta importante pa hopi konsumidó yena e enkuesta aki. Komo tal Unkobon ta hasi un yamada na su miembronan pa partisipá na e enkuesta aki.
Investigashon entrega di pòst
E ofesina di Kòrsou yamá Indigo Blue, riba instrukshon di e ministerio di asuntonan ekonómiko, a inisiá un investigashon rigoroso riba e kalidat di entrega di pòst interinsular y insular. Aki tambe Unkobon a palabrá ku lo sostené e investigashon aki via di su pagina di facebook. Den e di dos parti di febrüari 2021 lo tene un enkuesta riba e tópiko aki. Unkobon ta hasi un yamada na su miembronan pa partisipá na e enkuesta aki.
Lo no kompará preis di komestibel den yanüari 2021
Na inisio di e aña aki e kontagio di Covid 19 a subi drástikamente aki na Boneiru. Gezaghebber a hasi un yamada pa traha mas tantu ku ta posibel na kas. Den konsulta ku e ministerio di asuntonan ekonómiko y OLB a disidí pa no laga e trahadónan bishitá e super-i minimerkadonan pa bai kompará e preis di e komestibelnan básiko. Komo tal fin di yanüari lo no tin e resultado di komparashon di preis akustumbrá.


text:
Solushon pa diferensha ekstremo di prèis den supermerkadonan ta deseabel
Mas ku mitar di e produktonan, e variante mas karu ta 2 biaha mas karu ku e variante mas barata y den algun kaso asta 5 biaha mas karu. Detayenan por wòrdu hañá riba www.unkobon.org
Algun ehèmpel: Na Wing Cheung Supermarket cornflakes marka Everyday tabata kosta den spèshal 2.00 dollar pa kilo y na Famoso Supermarket e marka Kellogg’s tabata kosta $ 15,44 pa kilo. Den e ilustrashon por nota kon e prèisnan di e produkto aki y tambe di batata dushi, all season kruiden mix y salu por varia pa supermerkado. Y esaki no pa diferente marka pero tambe pa eksaktamente e mesun marka.
Komo ku prèisnan di produktonan den diferente supermerkado ta varia konsiderabelmente tur luna, ta hasi pa e konsumidó difisil pa determiná unda e por hasi kompra mas ekonómiko. Esaki no tabata posibel na aña 2014 tempu ta tin e palabrashon pa Bon Kompra unda pa un makutu di 36 produkto básiko ta tin un prèis máksimo (pa kilo, pa liter òf pa produkto) palabrá. E prèis máksimo aki a keda stipulá a base di e prèis mas abao di e “benchmark” ku ta tin na Boneiru pa e 36 produktonan aki. Tur e 20 supermerkadonan ku a partisipá mester a presentá ku por lo menos un marka di kada produkto ku tabata bou òf na e prèis máksimo di e prèis di e “benchmark”. E supermerkadonan mes por a skohe e marka kon tal ku e tabata di bon kalidat.
E palabrashon aki tabata kana bon pero lastimamente tabata pa un tempu defení. Despues di elekshon di 2015 polítika lokal no ta tin interes mas pa alargá Bon Kompra. Prèis di produktonan básiko atrobe ta mustra diferensha grandi y indeseabel. Ta pesei Unkobon y Fundashon Tienda pa Konsumidó Boneiru ta partidario pa introdusí di nobo e proyekto Bon Kompra,


text:
Notificacion di AO na SVb durante dianan di fiesta
Banco di Seguro Social Aruba SVb ta anuncia cu e orario pa notifica AO (meld ziek) ta limita riba e siguiente dianan:
Dialuna 24 december 2012
Diamars 25 december 2012
Diaranson 26 december 2012
Dialuna 31 december 2012
Diamars 1 januari 2013
Diaranson 2 januari 2013
Riba e dianan aki tur notificacion di AO lo wordo tuma entre 7:00 di mainta y 11:00 di mainta na 527-2782. Diahuebs 27 di december e orario normal pa notifica AO ta drenta na vigor atrobe te cu dia 31 di december. Despues e orario normal lo drenta na vigor atrobe riba 3 di januari 2013.


text:
SVb a Introduci Opleiding tot Arts voor Arbeid en Gezondheid Aruba
Despues di preparacion pa algo mas cu dos aña, Banco di Seguro Social di Aruba SVb ta duna inicio na un proyecto unico pa nos organisacion. Diahuebs 18 di januari 2018 den Aula di Universidad di Aruba a tuma luga e ceremonia cu a duna inicio na e estudio di specialisacion pa dokternan general cu ta trahando na SVb, Opleiding tot Arts voor Arbeid en Gezondheid Aruba (AAGA). E estudio aki a bira posibel danki na e cooperacion di The Netherlands School for Public and Occupational Health (NSPOH).
Desde 2009 e cuerpo medico na SVb a amplia y na 2015 a mira e necesidad atrobe pa ofrece e dokternan pa sigui cu un estudio specialisa. Pa esaki SVb Aruba aserca dr. Harrie Veneman, ex-hefe di e departamento medico na SVb kende actualmente ta traha na NSPOH. Hunto cu dr. Veneman a dicidi di asumi e reto di inverti den esaki y NSPOH di nan banda a desaroya un programa pa un estudio di specialisacion, adapta na e realidad di Aruba, garantisando e calidad pa cual NSPOH ta conoci p’e.
SVb ta encarga cu dos ley hopi importante pa trahadonan den sector priva. Esaki nan ta e leynan di seguro di malesa y seguro di accidente di trabao. E leynan aki ta otorga un trahador segura e derecho riba compensacion di su sueldo den caso di malesa of accidente di trabao. Esaki ta trece cune cu SVb mester determina si e trahador segura tin un malesa of a sufre un accidente di trabao cu ta strobe di haci su trabao. E staf medico di SVb ta e unico profesionalnan autorisa pa e dos leynan pa determina si un persona tin derecho of no riba compensacion y pa cuanto tempo. Actualmente e staf medico aki ta forma pa dokternan general, dokternan di seguro y dokternan di empresa. E ultimo dosnan aki ta dokternan specialisa. Cu inicio di e specialisacion aki SVb ta brinda henter su staf medico e oportunidad pa specialisa nan mes den e campo di medicina social, e ramo di medicina cu ta studia e relacion entre salud y trabao.
Despues di un periodo largo di preparacion, unda dr. Ron Bieze, hefe di departamento di Labor y Salud na SVb, a hunga un papel importante, na augustus aña pasa e programa a keda aproba pa gerencia di NSPOH y na september SVb a firma e contract cu NSPOH. Asina cu orguyo SVb a presenta e grupo di dokter cu lo specialisa, kendenan ta dr. Christian Mejia, dr. Flavia Pinedo, dr. Miguel Genser, dr. Myron Genser y dr. Melissa de Cuba y ta desea nan hopi exito den nan studio. Pa SVb e estudio aki ta sumamente importante y ta ancra e base pa futuro programanan cu lo ofrece na nos dokternan di SVb.


text:
WILLEMSTAD – Gasolin i disel ta baha di preis otro siman. Pa un liter di gasolin bo ta paga for di djamars 27 di sèptèmber 2,58 florin. Esei ta kasi 4 sèn ménos ku awor.
Preis di disel ta baha ku mas ku shete sèn i ta bira 2,15 florin pa liter. Ku e adaptashonnan nobo di preis gasolin ta baha pa di dos luna siguí. E luna aki asta a adaptá e preis dos biaha.
BTP, ku ta esun ku ta kontrolá, ta bisa ku e bahada di preis ta un konsekuensia di un korekshon riba e komponente di ekseso i skarsedat. Ta stipulá e preis di kompra a base di e reserva di kombustibel disponibel. Despues ta deskontá e diferensia entre e preis di kompra regulá i e kompra real via e komponente aki.
Awa i koriente
Promé di òktober koriente ta subi kasi un sèn pa Kwh. E tarifa mas barata ora usa te 250 Kwh ta kosta na òktober algu mas ku 78 sèn pa Kwh.
Awa tambe ta subi. Un küb kosta entrante 1 di òktober kasi 16 sèn mas. Esun ku no usa mas ku nuebe küb, mester paga 9,68 florin pa kada 1000 liter. Esun ku usa mas ku binti küb, ta paga 18,73 florin pa kada 1000 liter riba e binti küb.
E subida leve di tarifanan di koriente i awa ta resultado di promedio di gastunan di kombustibel pa produkshon di koriente, respektivamente gastunan mas abou di koriente pa produsí awa i un faktor di korekshon mas haltu pa koriente i awa ku ta un poko mas haltu pa luna di ougùstùs 2022.


text:
Pronóstiko di tempu pa Kòrsou i bisindario bálido te djaluna mainta 06:00 o.l, 16 di desèmber 2019.
Pronóstiko
Pronóstiko di tempu pa Kòrsou i bisindario bálido te djaluna mainta 06:00 o.l, 16 di desèmber 2019.
Kompilá: djadumingu 15 di desèmber 2019, 05:00 o.l. (09:00 UTC).
Tempu: Shelu lo varia entre parsialmente te temporalmente hopi nubla kompaña pa momentonan di un òf mas áwaseru riba partinan di nos isla. Djaluna e chèns pa awa ta oumentá poulatinamente aún mas.
Temperatura máksimo lo alkansá 31°C i temperatura mínimo di 25°C.
Solo ta sali 06:48 i ta baha 18:13 o.l.
Bientu: Direkshon por lo general ost i moderá; forsa 3 te 4 (12 te 30 km/ora, 7 te 16 nudo). Den dia posibel ráfaga de bes en kuando basta fuerte; forsa 5 (31 te 39 km/ora, 17 te 21 nudo).
Situashon general: Durante di awe e kondishon atmosfériko lo bira temporalmente un poko mas húmedo pa asina desaroyá nubianan ku por produsí momentonan ku algu di áwaseru. Djaluna e ambiente atmosfériko lo bira mas faborabel pa kresementu di nubia ku mas posibilidat pa awa kai riba diferente parti di Kòrsou. Mas aleu, e fluho di bientu lo bira gradualmente mas duru durante e siman benidero.
Kondishon di laman: Por lo general moderá ku altura di olanan entre 1 i 1.5 meter (3 te 5 pia). E olanan di mas haltu ta kontinuá den un resake leve riba laman serka di kosta nort di e isla.
Fenómeno spesial: Ningun.
Perspektiva te djamars mainta: Shelu lo ta kubrí ku mas nubia i un mihó posibilidat pa awa kai.
Meteorólogo: Correa


text:
ORANJESTAD – Despues di e aña Parlamentario ya ta marca e prome aña den gobernacion di Gabinete Wever-Croes II. Den cuadro di esaki Minister di Turismo y Salud Publico sr. Dangui Oduber ta elabora riba e logronan mas importante pa pais Aruba pa locual ta trata ministerio di Turismo. E prome aña di gobernacion pa locual ta e nos turismo sigur tabata uno hopi exitoso y nos por ta hopi orguyoso di e prestacion di nos turismo, asina e mandatario a expresa.
Den luna di januari 2022 gobierno a anuncia e “Exit Strategy”, aki a delinea con Aruba ta sali di e pandemia pa asina enfoca riba e recuperacion di nos turismo. Danki na esaki awe nos por ta hopi contento cu e resultadonan cu nos a ricibi. Un recuperacion di nos turismo cu ya caba ta surpasando e nivelnan di aña 2019 cu ta un aña record pa Aruba. Tur e indicadornan di turismo ta indica esaki, por ehempel e cantidad di bishitante, e Rev Par (revenue per available room), e Average Daily Rate y e tourism receipt.
E tourism receipt ta un di e indicadornan mas importante cu ta midi e calidad di turista cu tin na Aruba, esaki ta wordo midi pa Banco Central. Caminda ta midi cuanto placa e turistanan ta laga atras den Aruba su economia, aki por a mira un aumento den e tourism receipt den comparacion cu aña 2019. Banco Central a raporta un crecemento di Aruba su economia den e prome cuartel di 2022 di 16.2%. Tur esaki ta danki na e cresemento di nos turismo y e strategia di recuperacion cu a enfoca riba dje.
Minister Oduber a duna di conoce cu banda di tur esaki tin varios proyecto cu ta andando y tin cu ta bay cuminsa e aña aki. Un di e proyectonan cu ta andando ta e renobacion y ampliacion di nos aeropuerto esta e proyecto di Gateway 2030. Esaki ta un proyecto hopi importante cu tin un inversion di 140 miyon dollar cu ta crea cuponan, ta crea un spinoff economico. E ta un proyecto cu ta mehora e infrastructura di nos aeropuerto, aumenta e capasidad maximo di nos aeropuerto caminda nos por brinda un mihor servicio na nos bishitantenan y nos localnan.
E mandatario a sigui bisa cu un otro proyecto grandi y importante ta e proyecto di Port City cu a keda anuncia recientemente. Esaki ta un proyecto di alrededor di un 1 biyon florin cu ta bin di sector priva. Placa cu APA genera di e proyecto aki lo bay wordo inverti bek den e infrastructura, caretera, landscaping, boardwalk y mantencion di esaki. E destaho publico ta bay cuminsa e aña aki y e proyecto mes lo cuminsa na aña 2023.
Den cuadro di diversificacion di nos turismo gobierno a anuncia diferente partnership nobo. A anuncia buelonan nobo di Sarpa Airlines directamente for di Colombia, Wingo Airlines tambe a anuncia buelonan adicional for di Colombia. Un logro historico tabata e anuncio di British Airways cu lo bula un buelo directo for di London cu pa añas tabata tin negociacionnan andando. E aña aki a intensifica e negociocionnan y pone e fondonan disponibel pa por a “seal the deal” di e acuerdo entre pais Aruba y British Airways. Esaki sigur ta un logro grandi y historico den cuadro di nos diversificacion.
Un lista di e logronan den Turismo
Proyecto di boei a keda ehecuta y a trece mas seguridad pa landradonan local y tambe e turistanan na e areanan cu lo bay haya boei ta, e area di Arashi, Malmok, Tres trapi, Palmbeach y Costa Linda.
Proyecto di Gateway 2030 Fase 1A
A trece diferente aeroliñanan manera Sarpa Airlines
Sarpa Airlines : Medellin, Colombia – Aruba
British Airways : London, Inglatera – Aruba
Restauracion completo di e trapi na Rodgers Beach
A firma un MOU cu Ok2Roam cu ta bay mehora e servicio na nos bishitantenan atraves di e Aruba Health Application
Recuperacion acelera di nos turismo di 91% den comparacion cu aña 2019
A trece e barco crusero Meinschiff na Aruba
Aruba a ricibi su prome Mega Crusero di Royal Caribbean Allure of the seas
A percura pa e proyecto di bari pa reciclahe na nos beachnan ta un realidad, esaki ta bay contribui na purba trece concientisacion den cuadro di e importancia di separacion di sushi. Proyecto piloto di ATA, AAA y AHATA.
Polis Maritimo a haya un edificio nobo na Aruba Ports Authority
Continuacion di e proyecto BABY BEACH WATERFRONT PROMENADE
Anuncio di e inicio proyecto di Port City entrante November 2022
Restoration di Palapa’s na Mangel Halto, Baby Beach, Tres Trapi, Boca Catalina y Malmok Area
Rodgers Beach Iconic and Monumental Stairs restoration
Optimatisacion di e contracto di TPEF Ploegen cu obhetivo baha gasto y tambe implementa un systema basa riba performance. Esaki ta contribui nan mantene TPEF su ploeg nan skerpi den nan trabou y alabes asina elavando e producto turistico.
Minister Dangui oduber a termina bisando cu gobierno ta bay sigui enfoca pa cumpli cu su maneho, cumpli cu nos vision. Ta bay sigui trece turistanan, sigui trece turistanan afluente y sigui enfoca riba locual ta e diversificacion. Sin lubida tur locual cu ta wordo haci pa mantene producto Aruba competitivo. Di e forma aki a anuncia e bunita proyecto na baby beach cu ta forma parti integral di e master plan cu a keda presenta caba pa e desaroyo di Seroe Colorado. Minister Oduber tawata determina pa percura pa despues di pandemia nos turismo por bounce forward y e resultadonan di turismo pa loke ta nos recuperacion ta impresionante. Aruba ta e di dos pais den henter mundo cu a recupera su turismo mas liher.


text:
“Mi ta scucha y mi ta lubida. Mi ta mira y mi ta corda. Mi ta hasi y mi ta compronde” ~ Confucius
Te hasta algo asina personal manera felicidad ta haja atencion di ciencia awendia. Tanto na Hulanda como Merca ta hasi hopi investigacion pa haja sa reglanan simpel pa asina en principio tur hende por tin un bida felis.
Naturalmente mester cumpli cu cierto condicionnan basico manera suficiente cuminda y bebida, un cas pa biba aden. Tambe ta bon pa no tin malesa y sigi e reglanan cu ta sigi y bo por tin un bida mas felis.
Dus paga tino y traha bo propio felicidad!
Conta bo bendicionnan. Sea conciente di e cosnan bon den bo bida y repasa nan cada anochi. Un biaha pa siman bo por scirbi sikiera un di nan den bo ‘buki di bida di oro’.
Hasi un acto di bondad cada dia. Duna e bisinja bieuw un man pa hasi su cura limpi, bishita un hende cu no tin famia na Aruba.
Disfruta di cosnan chikito di bida: un chuchubi cu ta fluit, un trupiaal cu ta canta, un mucha cu ta hari, un homber grandi cu ta cana fluit. Asina nos por topa cosnan di alegria tur ora di dia, si bo tin wowo pa mira nan y curason habri pa sinti nan.
Pone tempo y energia den bo amigo y famia. Maske cuanto placa, salud y material bo por tin, toch bon relacionnan den nos bida ta nifica hopi pa un bida felis.
Stima bo curpa, drumi bon, hasi movecion y hari hopi. Hari ta laga bo relaja. Pero tambe hasi sport, stretch, hasi yoga ta bon pa bo sinti felis.
Bisa danki na un persona cu a sinja bo algo bon den bo bida. E por ta un maestro di scol of un bon amigo, un amor bieuw cu nunca bo lubida.
Sinja pordona. Laga bay bo rabia. Bo por hasi esaki dor di scirbi un carta na un hende riba ken bo ta rabia. Awor bo ta coy e carta y kim’e. Ora bo ta wak e shinishi bay, imagina bo mes cu e rabia tambe ta bula bay.
Desaroya un bon forma pa anda cu stress, paso nos niun lo scapa di temponan menos bon. Usa pensamentonan manera “Tur cos ta pasa un dia”, ”despues di scuridad di anochi semper dia ta habri cu lus”. “Ami no ta mi curpa, mi ta liber, manera mi Creador a crea mi”. Bisa nan y kere den nan.
Esakinan ta pensamentonan simpel cu tur hende por cumpli cu nan. Pero mescos cu tur cos cu bo kier logra den bida, bo tin hasi un poco esfuerso pa logra. Exito y hopi felicidad!


text:
Minister Tjon den su prome aña como minister ta pone accion tras di su palabranan.
Tabata un gran momento ora cu minister Rocco Tjon a anuncia cu conseho di minister a aproba 600 mil florin pa trata cu e problema di adictonan ambulante. Sigur e tema aki tin basta preocupacion bao pueblo y ta wordo menciona hopi biaha den comentarionan riba facebook. Esaki ta un bon noticia mirando cu minister Tjon no solamente a logra haya aprobacion pa e placa aki pero tambe tin un plan structural pa asina yuda rehabilita e personanan aki cu tin mester urgentemente di esaki.
Un plan structural pa sigura exito
Pa por sigura cu e plan lo duna resultado y cu e problema aki lo haya su debido atencion na un manera duradero, minister Rocco Tjon a pone diferente ingrediente necesario den lugar;
- Cu e fondo adkiri lo emplea 5 profesional capacita cu lo bay acerca e adictonan pa drenta e Centro Colorado y asina nan por cuminsa nan rehabilitacion;
- Centro Colorado lo wordo renoba. A aloca 100 mil florin pa logra esaki. E suma aki lo renoba 4 camber cu lo tin cama y espacio pa 16-24 adicto;
- Lo continua cu un bon cuido, segurando cuminda, salud, salud mental y rehabilitacion;
- Meerjarenplan y un acuerdo cu fondonan necesario lo sigui wordo presupuesta den e presupuestonan di añanan binidero;
- Diaranson binidero un proyecto infrastructural lo wordo lansa pa Stichting Hunto, caminda SPD y FMAA lo bay wordo ubica den un solo edificio. Esaki lo spaar placa y lo segura un mihor servicio na adultonan pero tambe en especialmente hobennan y muchanan;
- Pronto otro proyectonan lo wordo anuncia manera di FADA y SPD;
- Riba tereno di opleiding tambe tin varios iniciativa den ehecucion y lo wordo anuncia pronto.
Cerando e gap entre salud mental y adiccion
Ta wordo reconoci cu desaroyonan ta mustra cu adictonan no tin problema solamente riba un tereno so, pero tambe riba tereno di salud mental. E proyectonan ta conta cu e profesionalnan di GGZ, pasobra e proyectonan aki a nace for di nan stuurgroep. Asina nos por mira cu no ta djis e suma di placa a pone disponibel pa e problematica di e adictonan ambulante, pero tambe a hinca un bon plan den otro door di nos profesionalnan riba e veld. E adictonan tambe merece un oportunidad den bida, y di wordo yuda di un forma professional. Ademas, e plan aki lo eleva e siguridad di nos ciudad y e trankilidad riba caya. For di akinan un pabien na tur profesional envolvi den e proyecto aki y tambe na minister Tjon pa su bon trabao!
Si pueblo desea mas informacion di e articulo aki, contact mi na tel: 528-4639 of email mi na: marco.berlis@parlamento.aw / Bo parlamentario y sirbidor di pueblo na bo ordo semper!


text:
Como e entidad di mercadeo y maneho di destino pa Aruba, Aruba Tourism Authority (A.T.A.) continuamente ta den contacto cu socionan local y internacional cu e meta pa semper ta un stap dilanti den mundo di turismo y ta prepara pa atende e retonan y capitalisa riba oportunidadnan den e industria.
Como tal, e siman aki a realisa diferente encuentro pa asina sigui delinea e strategia pa 2023. Ehecutivonan local y internacional como tambe agencianan cu ta traha cu A.T.A. den e mercado di Norte America a papia riba diferente tema incluyendo aspectonan pa restante di 2022 como tambe pa 2023.
A reuni cu Aruba su agencia di mercadeo creativo, Big Village como tambe e compania di relacionnan publico Zeno. Conhuntamente a pasa riba diferente campaña y iniciativa cu a tuma luga den 2022 y a bai mas den detaye pa cu cambionan y strategia pa 2023 den diferente area di mercadeo.
E mercado di Norte America, particularmente di Merca ta sigui cu un recuperacion positivo y lo sigui traha pa sigui crece e mercado aki mientras ta diversifica den diferente area di e mesun mercado aki.
Resultado preliminar pa cu bishitante for di Norte America pa 2022 ta stipula awor na un crecemento di 3% compara cu 2019. Pa 2023 ta stipula un crecemento preliminar di 6% compara cu 2019. Mientras e recuperacion di bishitante ta un elemento cu ta inclui den e strategia di A.T.A., di igual of mas importancia ta e entrada pa pais Aruba, pa medio di patronchi di gasto atractivo for di e mercado aki.


text:
Posibilidat di repatriashon pa Venezolanonan riba 22 di mart 2021.
Posibilidat di repatriashon pa Venezolanonan riba 22 di mart 2021.
Geplaatst op 02 March 2021 dor di Ministerio Hustisia
Di akuerdo ku e registrashonnan ku a tuma lugá den último lunanan, Minister di Hustisia a disidí, ku lo bolbe organisá un vuelo mas di repatriashon pa Venezuela den luna di mart 2021. Tin vários Venezolano na e momentunan aki ku debí na diferente faktor ta deseá di regresá nan pais. Aparte di esaki, tin personanan prosedente di Venezuela ku na e momentu aki ta detené en espera di regreso pa nan pais.
Aktualmente, ainda no tin vuelo komersial entre Kòrsou i Venezuela ku por fasilitá Venezolanonan regreso pa nan pais.
En bista di esaki, Minister di Hustisia ta den kombersashon ku Kònsùl di Venezuela, pa logra yega na e posibilidat di un vuelo humanitario pa dia 22 di mart próksimo.
Por lo pronto pasashinan lo ta na benta te ku 13 di mart prόksimo pa 18:00 di atardi na Curacao Handling Agent na Pietermaai Parking Mall na un preis di Naf 405,–. Esaki ta inkluí ‘airpot tax’. Pa e vuelo aki lo tin un kantidat di lugá disponibel.
Un pcr-test positivo di 48 ora promé ku e buelo ku ta demostrá ku e persona konserní a tèst negativo pa Covid -19 ta eksigí.
Mas informashon ta optenibel via e link: https://bit.ly/VUELODEREPATRIACIÓN
Ta bon pa remarká, ku personanan Venezolano ku pa un òf otro motibu a drenta Kòrsou di un forma ilegal, lo no bini na remarke pa e trayekto di ‘Integrashon Responsabel’. Si e personanan aki disidí di biaha boluntariamente i no a risibí anteriormente un desishon di ekspulshon, lo no risibí un desishon ministerial di ekspulshon (verwijderingsbeschikking). Konsekuentemente nan lo no wòrdu prohibí pa regresá dentro di 3 aña i lo por hasi un petishon pa un estadia legal despues di bandoná pais.
Si tin residentenan di Kòrsou ku ainda ta pegá na Venezuela, nan tambe lo por hasi uso di e vuelo aki i laga kumpra nan ticket serka Curacao Handling Agent. Den kuadro di desaroyonan pa ku Covid-19 nan lo mester tene kuenta ku e reglanan vigente pa entrada disponibel riba www.gobiernu.cw.


text:
Calabas/Kudawecha – Shonnan amante di adrenalina dendomino, diasabra 13 di augustus ultimo tabata un anochi di corta rosea aya n’e unico y mundialmente famoso Domino Square Garden net n’e grens entre Calabas y Kudawecha. Porfin, despues di hopi “negociacion”, e team duro di pariba di brug, esta PARIBA LEGENDS DT, a dicidi di enfrenta e ekipo di nan padrino Nelson “Snor” Perez, esta TEAM SNOR. Un anochi cu ya ariba papel caba tabata priminti cu lo ta yen di vuurwerk!
Y t’asina mes! Manera e tiro di salida a tuma luga, Pariba Legends ta sali brabo brabo pa mustra cu aki no tin miedo di “the godfather” Snor. Den un rato di ora, score ta 4 -1 na fabor di Legends. Cos no ta mustra di ta bay ta canta macamba tampoco pa Snor ora cu segun nochi ta progresa, Pariba Legends ta amplia e bentaha na 8-3! Snor, kende a planea pa tene su celebracion di su cumplimento di 60 aña eynan e anochi ey, ya a cuminsa grawata bigoti y pensa ta con e ta haci pa cancela e bolo. Manera un locomotief, Pariba Legends ta sigui score nonstop y ta cera halftime c’un bentaha di 11-7. Algo cu Snor kisas toch por ta por biba cu ne y adapta su strategia.
Snack y pasapalo ta skeiro rond na ordo, y den background Captain Magda ta cuminsa prepara pa “takeover” y laga su magia haci su trabou. Di dos tempo ta bay aden, y Pariba Legends ta sinti cu aki biento a bolter di direccion! Den un fuerte bataya, pocopoco Team Snor ta coy speed y ta empata Pariba Legends sensacionalmente na 14-14! Manera un dirigente di orkesta, Captain Magdata schuif y aregla su hungadonan manera e ta haya ta bon, y Team Snor ta pika dilanti cu 16-14! Pariba Legendsta manda Nitro den motor estilo Fast & Furious, ta empata e wega sensacionalmente na 16-16, y sin wak atras ta tuma un bentaha di 19-16! Adrenalina ta “sky-high” den Domino Square Garden! Pero, careda di bina no a caba ainda y “from behind”, kaki-kaki estilo careda di burico, Captain Magda ta orkestra su hungadonan di tal manera cu nan ta suta wega tras di wega pa sensacionalmentegana cu score di 21-19! Fiesta di Snor ta “barst uit” den tur su furia y alegria, y ata, “Snor” Perez ta haya un bolo di chuculati patapata den su cara, lagando e tur zonza! Mientras cu celebracion ta den full swing, via un entrevista exclusivo, un dje capitannan di Pariba Legends ta declara cu ora nan a yega e score di 19, nan a dicidi di tene duele cu pober Snor ya cu e ta haci aña y nan a laga e liña bay y “get Snor off the hook”! Wel, wel, wel, shonnan, ken y kico pa kere awo? Den e “magia” di Captain Magda, of den e bon curason Samaritano di Pariba Legends? E cos aki ta hole un “wordt vervolgd”! Keda pendiente…


text:
Decisionnan di Gobierno di Aruba
Decisionnan di Gobierno di Aruba
16 Februari 2022
-
Entrante 17 di Februari: Gobierno ta cancela tur medida relashona cu Covid19
4 Februari 2022
-
Orario di Ciere (Establecimento)
1'or di anochi.
-
Orario di Ciere (Casino)
2'or di anochi.
-
Restaurant
Maximo 10 persona na mesa paden y pafo.
-
Bar & Rumshop
Maximo 10 mesa y 4 persona na mesa, paden y pafo.
-
Encuentro
Social of familiar: Max. 300 persona paden y 500 pafor.
-
Comercio
- Comercio ta bek na 100% capacidad (cinema, tienda, supermercado, misa).
- Entiero ta bek na 100% capacidad.
-
Tapaboca
Uzo di tapaboca ta keda obligatorio, den tur establecimento, incluyendo gym y skol.
-
Establecimento Nocturno
- Ta permiti un maximo di 300 persona paden y 500 pafo (si espacio ta permiti).
- Banda completo por toka.
- Ta permiti pista di baile y bailamento.
-
Deporte
- Un maximo di 300 publico paden y den aire liber maximo 500 publico por ta presente.
- Tur medida di hygiene y distanciamento social ta keda na vigor y lo tin control di Taskforce.
- Den caso di inclumplimento lo por para e actividad.
-
Samenscholingsverbod
A keda elimina.
-
Gebiedsverbod
A keda elimina
29 December 2021
-
Orario di Ciere (Establecimento)
12'or di anochi.
-
Orario di Ciere (Casino)
1'or di anochi.
-
Restaurant
Max. 6 persona na un mesa.
-
Rumshop
Max. 4 mesa di max. 4 hende.
-
Entretenimento
Max. 5 musico riba stage
-
Encuentro
Social of familiar: Max. 60 persona paden y 75 pafor.
-
Tiramento di Pagara
Comerciantenan por tira pagara te 12'or di merdia 31 di december. Despues no ta permiti.
-
Tienda
Shopping 1 persona pa famia cu 1 garoshi of macuto.
-
Deporte
Deporte por sigui pero sin publico.
-
Entiero
Max. 75 persona.
-
Samenscholingsverbod
Max. 6 persona.
-
Gebiedsverbod
7'or di anochi pa 5'or di mainta.
-
Alchoholverbod
Prohibicion di alcohol riba caminda publico: 24 ora.
2 September 2021
-
Toque de Queda
Ta wordo elimina.
-
Orario di Ciere
12'or di anochi.
-
Restaurant
Max. 6 persona na un mesa.
-
Actividad Social y Deporte
Max. persona: 90 paden, 125 pafo.
-
Entiero
Max. persona: 125 (si e espacio ta grandi)
-
Gebiedsverbod
7'or di anochi pa 5'or di mainta.
-
Alchoholverbod
Prohibicion di alcohol riba caminda publico: 24 ora.
-
Nightlife
Bailamento no ta permiti.
-
Entretenimento
5 musico riba stage.
-
Tapaboca
Obligatorio (paden).
-
Samenscholingsverbod
Max. 6 persona.
22 Augustus 2021
-
Toque de Queda
10'or di anochi pa 5'or di mainta.
-
Orario di Ciere
9'or di anochi pa 5'or di mainta.
-
Samenscholingsverbod
24 ora.
-
Restaurant y Establecimento
Max. 4 persona na mesa den restaurant (paden y pafo)
-
Bishita, Fiesta y Encuentro Social
Bishita na cas, fiesta y encuentro social na cas of otro caminda no ta permiti.
-
Comercio
Limita na 50% (cinema, tienda, supermercado, entiero y misa)
-
Deporte
Limita na training so. Competencia no ta permiti!
-
Tapaboca
Uzo di tapaboca obligatorio den establecimentonan!
-
Alcohol
Prohibicion di alcohol riba caminda publico: 24 ora.
-
Distancia Social
Mantene distancia fisico.
13 Augustus 2021
-
Scol
Scolnan ta habri 1 di september 2021 cu excepcion di scolnan cu por habri online y crèche.
-
Entretenimento
Entretenimento den establecimentonan nocturno y fiestanan priva no ta permiti.
Solamente ta permiti musica di background y maximi un (1) musico.
7 Augustus 2021
-
Tapaboca
Tapaboca ta bira obligatorio paden di tur establecimento.
-
Orario di Ciere
12'or di anochi pa 6'or di mainta.
-
Gebiedsverbod
Prohibicion di area publico; Parking Lot/Beach: 12'or di anochi pa 6'or di mainta.
-
Alcoholverbod
Uzo di alcohol riba propiedad publico ta keda prohibi henter dia.
9 Juni 2021
-
Cuarentena
Si bo ta vacuna, no mester bay den cuarentena.
-
Tapaboca
Uzo di tapaboca no ta obligatorio, pero ta recomendable si no por mantene distancia di 1.5 meter.
-
Establecimento
Por exigi uzo di tapaboca na su lugar.
-
Deporte
Deporte organisa ta permiti publico y contact sport.
-
Gebiedsverbod
Ta wordo elimina.
-
Horeca
- Sintamento na mesa ta bay di 4 y 6 pa 8 y 10.
- Sinta na bar ta posibel.
- Entretenimento pa musiconan: no tin limite.
25 Mei 2021
-
Toque De Queda
Ta wordo elimina
-
Gebiedsverbod
Ta wordo elimina riba beach y rif. Na vigor entrante 7:30 PM ariba tereno publico.
-
Orario di Ciere pa Casino
Na vigor te cu 1'or di mainta.
10 Mei 2021
-
Toque De Queda
12'or di anochi pa 4'or y mei di mainta
-
Orario di Ciere
11'or di anochi.
-
Samenscholingsverbod
Ta wordo elimina.
Exigencia di tapaboca y distancia 1.5m ta keda vigente.
-
Restaurant
Cantidad di persona adulto na mesa den max 8 (paden) y 10 (pafo).
-
Deporte
Deporte organisa paden pa ASU, COA y IBISA ta permiti. Paden (sin publico) y pafo (max 60 persona).
Contact sport solamente pa bou di 18 aña.
-
Musiconan
Max 5 riba stage. Baila no ta permiti.
-
Entiero
Max 60 persona
-
Actividadnan Publico/Politico
Mester bay via Bureau Rampen Bestrijding
26 April 2021
-
Toque De Queda
11'or di anochi pa 5'or di mainta
-
Orario di Ciere
10'or di anochi.
-
Gebiedsverbod
7'or y mei di anochi
-
Gymnan
Por habri bek segun protocol estricto
-
Drive-by / Drive-thru
Celebracionnan “Drive by” of “Drive thru” ta bira posibel.
9 April 2021
-
Medidanan na vigor ta wordo prolonga cu 2 siman mas.
-
Scolnan ta habri bek dialuna 12 di april, mester aplica medidanan mas estricto; Medidanan di higiena, mayornan no por subi tereno di scol, no por tin contacto fisico entre maestro y alumno, tur alumno riba 13 aña mester tin Tapaboca bisti riba tereno di scol.
-
Orario di cera di negoshinan ta sigui mescos; 9'or di anochi. E lo wordo evalua dentro di un siman.
-
Toque de Queda ta sigui mescos: 10'or di anochi pa 5'or di mainta.
-
Capacidad di vacunacion ta wordo amplia na Centro Libertador Betico Croes pa vacuna 3000 persona pa dia.
Por sigui registra na MFA Noord, Paradera, Santa Cruz y na Santa Teresita Center na San Nicolas.
26 Maart 2021 pa 11 April 2021
-
Toque De Queda
10'or di anochi pa 5'or di mainta
-
Orario di Ciere
9'or di anochi.
-
Campamento
No ta wordo permiti.
-
Gebiedsverbod
7'or di anochi
-
Samenscholingsverbod
Maximo 2 persona
-
Alchohol
No ta permiti: bebe of tin den bo posesion cu e intencion pa bebe, bebida alcoholico den auto riba caya, canto di caminda, canto di lama, riba Rif y den parkeerplaats.
-
Scol
Tur scol lo sera 3 dia prome cu vakantie cuminsando dialuna 29 di maart, cu exepcion pa e alumnonan cu ta den examen, CP of toetsweek. E alumnonan aki por bai scol pa traha e SE, CP of toets.
-
Limita Clientela
- 1 persona so di cada famia.
- Supermercado y Hardware stores mester limita clientela na 50% door di uza 50% menos garoshi of macutu.
- Ta bira recomendabel pa bisti tapa boca pafo tambe den caso cu no por mantene distancia di 1.5 meter.
- Ora di cera ta 9’or p.m.
-
Gym Ehercicio
Localidad di haci ehercicio no por ta habri.
-
Restaurant
- Cantidad di persona adulto na mesa den restaurant paden y pafo ta 4 maximo (muchanan bou di 12 aña no ta conta den e regla).
-No ta permiti baliamento.
- Bar ta keda cera.
- No ta permiti: para of sinta na un bar, keda para den un restaurant, bo mester ta sinta pa haya servicio.
- Ora di cera ta 9’or di anochi.
-
Drive by/thru
- Celebracionnan/Fiesta “Drive by” of “Drive thru” no ta permiti.
- Fast Food drive thru ta keda habri.
-
Durante Vakantie
- Camping of actividad pa mucha di scol durante vakantie no ta permiti.
- Creche por keda habri.
20 Maart 2021
Cambionan di Maneho
-
Restaurant
Tabata: Paden: 4 persona na mesa | Pafo: 6 persona na mesa
Cambio:2 persona maximo na mesa*
* Excepcion: Personanan bibando bao di e mesun dak por sinta 4 paden na e mesun mesa of 6 pafo.
-
No ta permiti Actividad Social na cas
Tabata: 25 persona pafo y 20 persona paden
Cambio: No ta permiti Actividad Social na cas; 0 bishita (invitado-huesped)
Bishita familiar (limita), di cuido of medico ta permiti.
-
Entiero
Tabata: 25 persona maximo presente
Cambio: 10 persona maximo presente
-
Samenscholingsverbod
Tabata: 4 persona maximo
Cambio: 2 persona maximo
-
Recordatorio
Deporte: Ta keda posibel pa deporte individual y di ekipo SIN publico, y den gym mester sigui protocol di higiena y tapaboca.
Protocol: Protocolnan den tienda, oficina y scol ta keda aplicable
Bar: Ta keda cera
Entretenimento: Entretenimento ta limita na un solo artista, bailamento no ta permiti
Toque de Queda: Ta keda 12'or di anochi pa 5'or di mainta
Gebiedsverbod: Ta keda 7'or di anochi pa 5'or di mainta.
5 Maart 2021
-
Deporte
-
Tur deporte organisa y structura di tur edad, ta permiti sin limite di atleta, coach/trainer, pero sin publico.
-
Mester ta pertenece na ASU, COA of registra na IBISA.
-
Mester registra nomber di esnan cu ta train/competi cu fecha hunto pa un periodo di 2 siman cada bes y pa tur edad.
-
IBISA lo controla.
-
Bush League y Contact Sport den tur edad ainda no ta permiti.
-
3 Maart 2021
-
REGLANAN APLICABLE PA TUR ENTIERO
-
Mester usa tapaboca na tur momento.
-
No por hiba e fayesido cas pa tuma despedida.
-
No por duna man, brasa, of sunchi.
-
Maximo 25 persona por ta den e mesun lugar na mes momento, y mester tene distancia di por lo menos 1,5 meter.
-
Cuminda of bebida no ta permiti.
-
Si bo ta sinti malo, no atende un entiero.
-
Miembronan di famia cu ta den isolacion of cuarentena, no por acudi na e entiero; pa mayornan, yiunan y rumannan cu ta den isolacion of cuarentena, por regla un otro momento pa despedi atraves di e funeraria na autoridadnan competente.
-
REGLA ADICIONAL PA TUR ENTIERO DEN CASO DI COVID
-
No por habri caha durante entiero.
5 Februari 2021
-
Toque de Queda
Entrante awe nochi Toque de Queda ta cuminsa pa 12'or di anochi pa 5'or di mainta.
-
Restaurant
Por tin 4 hende na mesa paden y 6 hende pafo.
-
Samenscholingsverbod
Ta amplia di max 2 pa max 4 persona.
-
Orario di Ciere
Entrante awe orario di ciere ta bira 11'or di anochi.
6 Januari 2021
-
Toque de Queda
Prolonga di 7 di januari te cu 31 di januari di 11'or di anochi pa 5'or di mainta
-
Samenscholingsverbod
Max 2 persona, excepcion: si ta un famia (cu ta biba bou e mesun dak), si nan ta un famia di 4, nan por por ehempel cana, sinta y pasa dia riba beach.
-
Maneho di 'Faya bo haya'
Lo impone multa/boet halto y lo wordo cobra mesora.
-
Gebiedsverbod
Prohibicion pa aglomera den lugarnan publico, manera parkeerplaats y beach desde 7'or di anochi.
-
Permisonan
Peromisonan pa actividadnan publico durante e periodo aki no lo wordo otorga.
-
Encuentronan Social
- Ta Limita na e espacio disponible
- Tene cuenta cu e distancia di 1.5 meter
- No por tin mas di 10 persona paden, 25 persona pafo
- Na cualkier momento Polis por cancela e encuentro si tin disturio di orden publico hasta si tin menos di 10 persona paden of menos di 25 persona pafo
-
Entretenimento Musical
No lo permiti entretenemento musical, ni na cas y ni na restaurant
-
Actividadnan Riba Lama
- Riba boto y yate tampoco ta permiti aglomeracion; max 4 persona riba boto/yate
- Catamaran y Charters max 50% di capacidad
-
Shopping
- 1 Persona so di cada famia
- Ta bira obligatorio pa bisti tapa boca pafo tambe den caso cu no por mantene distancia di 1.5 meter
-
Casnan di cuido
- Casnan di cuido di nos grandinan lo escala nan medidanan di precaucion
-
Deporte
- Deporte ta permiti pa continua, cu excepcion di contact-sport, bou di e condicion cu no tin mas di 25 persona total na e actividad deportivo y 10 si ta paden.
- No ta permiti publico na actividad deportivo.
-
Comercio
- Cantidad di persona na mesa den restaurant ta 4 paden y pafo, mucha bou di 12 aña ta permiti pa sinti cu e 4 adultonan.
- No ta permiti entretenimento musical, solamente 'background music'
- No ta permiti bailamento
Januari 3, 2021
-
Toque de Queda (11'or di anochi te cu 5'or di mainta) ta wordo extendi cu 4 dia mas; dianan 4, 5, 6 y 7 di Januari 2021.
December 29, 2020
-
Orario di ciere pa comercio ta bira 10'or cu excepcion di Hotelnan.
-
Animacion Musical ta posibel solamente den establecimentonan manera Restaurants y segun reglanan di nan Protocol.
-
Musica pafor di establecimento no ta permiti.
-
Comercio por tira pagara dia 31 di December durante dia te cu 3'or di atardi.
-
Na cas dia 31 di December tur hende por tira klapchi te cu 2'or di marduga di 1 di januari.
-
Entrante diaranzon 30 di december te cu 3 di Januari 2021 tin Toque de Queda di 11'or di anochi pa 5'or di mainta.
-
1 di Januari e Toque de Queda ta cuminsa 2'or di marduga pa 5'or di mainta.
December 10, 2020
-
Musiconan:
-
E cantidad di musiconan riba 'stage' ta wordo amplia; maximo 5 (paden) y 10 (pafo).
-
-
Deporte:
-
Ta permiti actividadnan deportivo cu maximo 30 persona paden y 60 persona pafo.
-
-
Tienda y Supermercado:
-
Ta permiti pa drenta 1 adulto hunto cu 2 mucha bao di 15 aña (te cu 14 aña).
-
E protocolnan di tapaboca y higiene ta keda vigente.
E flexibilisacion di e medidanan aki ta bay ta inclui den e Decreto Ministerial cu ta drenta vigor dialuna 14 di december 2020.
December 5, 2020
Pa 2 siman:
- Establecimentonan:
-
Restaurant:
-
Maximo cantidad di hende na mesa ta 8 (paden) te 10 (pafo).
-
No por baila.
-
Mester tene distancia.
-
Mester bisti tapaboca.
-
-
Rumshop/Bar:
-
Si no ta sirbi cuminda, ta keda cera.
-
-
Entrenemiento/Banda:
-
Maximo cantidad di musico/artista: 3 (paden y pafo).
-
Musico ta reponsabel pa stop e musica si hendenan lanta baila.
-
-
Tienda/Supermercado:
-
Limita na un persona pa famia, cu tur regla di precaucion.
-
Mester tene distancia.
-
Mester bisti tapaboca.
-
-
-
Encuentronan:
-
Social/Familiar:
-
Maximo cantidad di hende 30 (paden) y 60 (pafo).
-
No por baila.
-
Mester tene distancia.
-
Mester bisti tapaboca.
-
-
Deporte:
-
Por continua medida di precaucion, pero SIN publico
-
-
Entiero:
-
Maximo cantidad di hende na mesun momento: 30.
-
Mester tene distancia.
-
Mester bisti tapaboca.
-
-
Arubianonan mester test na yegada na airport y ta urgi pa tene cuarentena pa 10 dia apesar di haya resultado negativo.
October 25, 2020
-
Crisis team a amplia e "gebiedsverbod" y a incorpora aserca espacionan di parkeo (parking lot) of cualkier espacio similar cu ta accesibel pa publico entre orario di 12'or di anochi pa 5'or di mainta.
October 22, 2020
-
Entrante 22 di oktober pa 12 or di anochi lo no tin Toque de Queda mas.
-
Ta introduci na luga di TDQ un ‘gebiedsverbod’ di 12'or di anochi pa 5'or di mainta den area/zona di lama.
-
Wega di BINGO por wordo hunga unicamente via television of radio unda aglomeracion no ta wordo ocasiona y tampoco encurasha. Na casino esaki no ta permiti ainda.
-
Entrante 23 di october: Establecimento ta permiti pa tin ‘ambience music’, musica den background, cu un maximo di 3 musico bao condicionan.
-
Entrante dia 23 di october pa 12 or di anochi tambe lo tin cambio pa biaheronan procedente di Curaçao y Bonaire unda pa nan e Covid-19 test, cuarentena y seguro ya no ta necesario.
September 18, 2020
-
Toque de Queda awor lo ta di 10'or di anochi pa 5'or di mainta.
-
Orario di ciere ta bira 9'or di anochi.
-
Fiesta familiar na cas no ta permiti.
September 16, 2020
-
Uzo di tapa boca ta bira obligatorio pa tur persona den interior di cualkier localidad.
September 10, 2020
-
A redobla e personal di Task Force nan cu ta haci control riba esnan den cuarentena y isolacion, y multa di 1000 florin tambe lo ser duna na esnan cu no ta cumpli cu reglanan.
Augustus 28, 2020
-
Toque de Queda lo wordo introduci 12'or di anochi pa 5'or di mainta.
-
Evita aglomeracion na trabou.
-
Evita bishita familiar y fiesta familiar di mas di 4 hende.
Augustus 7, 2020
-
Bar, clubnan nocturno y rumshop mester ta cera.
-
No ta permiti pa organisa fiesta familiar na cas.
-
Mondmasker ta bira obligatorio den tur espacio interior y den transporte publico.
-
Entiero ta permiti solamente 25 hende y sigui protocol.
-
Misanan tin cu sigui protocol, y no ta permiti cantamento.
-
A stop bishita y ingreso na casnan di cuido (anciano).
Augustus 4, 2020
Medidanan extra cu ta bin na vigor entrante awe 4 di augustus ta encera:
-
Mesanan den restaurantnan no por tin mas cu 4 persona, excluyendo mucha bou 12 aña.
-
Bar (toonbank) den localidadnan no por duna servicio, dus no por tin stul na e bar pa sinta.
-
No por tin actividad musical sea live of DJ.
-
Deporte interior den grupo mester para.
-
Deporte di contacto interior mester para.
-
Deporte di contacto den aire liber mester para.
-
Samenscholing verbod ta bin na vigor bek,unda no mas cu 4 persona por ta hunto riba tereno publico.
Juli 10, 2020
-
Ta habri pa henter Merca.
-
Decisionnan di Gobierno relaciona cu Aglomeracion di Hende. Lo controla; si e cantidad di hende den un localidad ta di mas pa e espacio, lo controla permiso di localidad y si ta cumpli cu seguridad y higiena, lo controla si ta tene cuenta cu distanciamento social. Taskforce y Cuerpo Policial lo haci e controlnan.
Juli 1, 2020
-
Lo habri frontera pa Europa, Canada y Caribe cu excepcion di Republica Dominicana y Haiti.
Juni 27, 2020
-
Ta permiti deporte di contacto y organisa evento deportivo te 11'or di anochi.
-
Casinonan por habri bek.
Juni 15, 2020
-
Lo habri e “Bubble ABC” cual ta encera; Aruba, Boneiro y Corsow. Lo por biaha entre e islanan aki di Reino Hulandes den Caribe sin cu mester bay den cuarentena pero haciendo medische screening of test ora di yega.
Juni 10, 2020
-
Por bishita pa Cas di Cuido di nos grandinan, segun protocol.
-
Por haci deporte paden.
-
Conferencianan y lugarnan di reunion por habri.
-
Bar y club nocturno por habri (segun orario di ciere).
-
Centronan di fiesta por habri.
Juni 1, 2020
Fase 3 ta drenta na vigor:
-
Oficinanan di Lotto y di otro weganan por habri te cu 6'or y mei di atardi.
-
Casino si ainda tin cu keda cera.
-
Restaurant parti paden por ta habri te cu 10'or di anochi.
-
Spas, Massage Salon y Sauna por habri.
-
Tur instancia cu awor por habri mester cumpli cu e reglanan di e Normal Nobo.
Mei 25, 2020
-
Toque de queda desde awe ta di 12’or di marduga pa 5’or di mainta y lo wordo elimina 28 di mei.
-
Restaurantnan (cu asientonan pafo so) ta permiti pa habri bek. Salon di beyesa, barbershop y gym tambe ta permiti pa habri bek.
-
Spa, servicionan di masashi, bar, casino y clubnan nocturno ta keda cera pa awor.
Mei 21, 2020
-
Toque de queda ta bira awor di 11’or di anochi pa 5’or di mainta.
Mei 20, 2020
-
Entrante 25 di mei, restaurantnan (cu asientonan pafo so), salon di beyesa, barbershop y gym lo permiti pa habri bek. E establecimentonan aki ta obliga pa cumpli cu e rekisitonan di nan protocol defini pa Gobierno di Aruba y Departamento di Salud.
Mei 18, 2020
-
E “Aruba Health & Happiness Code” a wordo introduci.
-
Shelter in place y samenscholingsverbod a wordo kita.
-
Skolnan ta permiti pa habri bek dialuna 25 di mei.
-
Shopping malls, misanan y cinema lo por habri bek, proyectonan di construccion lo por resumi.
Mei 8, 2020
-
Aruba su Minister di Turismo, Salubridad y Deporte ta anuncia un plan pa habri Aruba su fronteranan pa yegadanan entre 15 di juni y 1 di juli.
April 30, 2020
-
Gobierno di Aruba ta anuncia cu lo kita medidanan den fasenan pa cierto restriccionnan. Ariba 4 di mei, establecimentonan manera tiendanan di paña, joyerianan, boekhandels, pet store, food truck, museo y centro di arte lo permiti pa habri bek.
April 28, 2020
-
Toque de queda awor a bira di 10’or di anochi pa 5’or di mainta.
-
Orario di ciere pa establecimentonan a bira awor 9’or di anochi.
April 17, 2020
-
Fronteranan lo keda cera pa yegadanan te cu fin di mei.
April 15, 2020
-
Tur e medidanan manera toque de queda y shelter in place a wordo extendi te cu 28 di april.
April 9, 2020
-
Skolnan lo keda cera te cu 21 di mei.
April 8, 2020
-
Medidanan temporario a wordo anuncia pa Semana Santa. Tur establecimento esencial lo wordo cera cu excepcion di pomp stacion, botica na warda y servicionan di cuminda pa delivery/takeaway.
Maart 30, 2020
-
Bishitanan pa hospital a wordo prohibi.
Maart 28, 2020
-
Cuminsando mañan, shelter in place lo wordo introduci.
-
Solamente establecimentonan esencial lo wordo permiti pa ta habri.
-
Un samenscholingsverbod pa gruponan di 3 of mas persona a wordo introduci.
Maart 26, 2020
-
Fronteranan ta completamente cera pa yegadanan, incluyendo residentenan.
Maart 24, 2020
-
Tur kiosko di lotto mester cera.
Maart 23, 2020
-
Tur bar y restaurant mester cera cu excepcion pa delivery y takeaway.
Maart 22, 2020
-
Testing pa COVID-19 a wordo acelera significantemente.
Maart 19, 2020
-
Toque de Queda a wordo anuncia y lo wordo introduci ariba 21 di maart.
Maart 18, 2020
-
Lugarnan di entretenimento manera casino y cinema mester cera pa evita aglomeracion di gruponan di hende.
-
Tur establecimento mester cera pa 8’or di anochi.
Maart 17, 2020
-
Fronteranan a wordo cera pa yegadanan.
Maart 15, 2020
-
A wordo anuncia cu entrante 17 di maart, fronteranan lo wordo cera pa yegadanan. Residentenan di Aruba ainda por bin cas bek.
Maart 13, 2020
-
Tur eventonan publico a wordo cancela te cu proximo aviso.
-
Bishitanan pa casnan di anciano a wordo prohibi.
-
A wordo anuncia cu skolnan lo cera for di dialuna 16 di maart.


text:
ORANJESTAD- 28 juli 2021. Segun resumen di awe un total di 61 caso nobo di COVID-19 a keda registra cual 10 ta turista y 51 ta residente. E cifranan aki ta representa un 'Positivity rate' bou di nos residentenan di 25%. Di e 10 turistanan 6 a test na salida for di Aruba y 4 durante nan estadia riba Aruba. Cantidad di casonan activo di COVID-19 pa awe ta 302 y cantidad di fayecidonan relaciona na COVID-19 ta 109.
Datos ta indica un subida continui di casonan nobo cu un average semanal di 35 caso pa dia y un average di 'positivity rate' semanal di 20% pa dia.
Hospital tin 9 persona interna di cual 2 ta den ICU, 1 ta den ICU como caso activo y 1 ta den ICU como caso inactivo y riba piso general tin 7 persona interna di cual 5 ta caso activo y 2 ya inactivo.
Pa loke ta e 51 casonan nobo bou di residentenan awe por informa cu 37 persona no ta vacuna, 4 ta vacuna cu e prome dosis di e vacuna, 9 ta vacuna cu tur dos dosis y 4 a vacuna den periodo di incubacion y a test positivo menos cu 5 dia despues di tuma e prome vacuna. Cu entrada di e variante Delta ta tuma nota cu e cifranan di esnan vacuna cu 2 dosis cu ta keda infecta cu Covid a aumenta poco, pero no por compara esaki cu e cifras di esnan cu no a vacuna cu ta mas cu 3 biaha mas halto.


text:
Despues di un trayecto largo di preparacion, recientemente Arubaanse Voetbal Bond (AVB) a lansa e Proyecto di “AVB Academy” den cual coachnan professional ta Brinda sosten y guia na nos futbolistanan den nan desaroyo. E trabounan a desaroya di tal forma cu recientemente a batisa e uniform nobo pa e futbolistanan participando den e programa.
Pa Presidente di AVB, Ing. Richard Dijkhoff, concretisacion di e plannan aki den forma di ehecucion di e Proyecto, ta un satisfaccion grandi. Specialmente pa e hecho cu organisacionnan intencional manera CONCACAF ta siguiendo e pasonan di Aruba di cerca pa por duplica e mesun proyecto exitoso aki riba otro islanan den Caribe y henter Merca, Canada y e continente Centro Americano.
AVB Academy a batisa uniform di e academia U-13. E intencion ta pa tur categoria haya uniform nobo, esta tanto U-13, como U-15 y U-17 pa nan tur por identifica nan mes como hungado di academia di AVB.
Mas cu djis un uniform, cu e proyecto aki, financia 100% dor di AVB mes, e hungado lo por identifica di cua ekipo e ta pertenece. Tambe e ta mustra e parti profesional den cual e federacion ta funcionando. “Abo como hungado, tin algun rekisito cu mester cumpli cu ne,” asina Presidente di AVB a expresa.
Pa directiva di AVB esaki ta un momento masha importante y yen di orguyo combina cu satisfaccion. Pocopoco comunidad ta aprecia e esfuersonan grandi cu e federacion a realisa e ultimo añanan, pa awor por cosecha tur e frutonan. No solamente na nivel local, pero tambe na nivel regional unda e planta hopi simiya cu awor ta cosechando.


text:
Zona di tempu
Un zona di tempu ta un region na mundu, mas o menos dirigi pa e liñanan di longitud, ku tin un tempu uniforma i mada legalmente normalmente yama e tempu lokal. Pa konvention, e 24 zona di tempu na mundu ta computa nan tempu lokal komo un variashon di UTC ku ta e meridian di Greenwich, kada zona ta situa 14 grado oost i west di esun banda di dje. E punto di referensia, e liña di Greenwich, ta na 0°. Tempu lokal ta e UTC plus e diferencia di tempu for di e liña aki pa e lokashon menshona. Den teoria e subida ta sigui direkshon oost inkrementa ku un ora kada 15°, te ku e liña internashonal di dato (longitud 180°). I e ta baha ku un ora kada 15° na direkshon te ora e yega e liña internashonal di dato atrobe.
Introdukshon[editá | editá fuente]
Zona di tempu ta wordu ahustá pa temporada na tempu standaart i daylight saving (den zomer). 'Daylight saving time zones (of zona di tempu di zomer) ta inklui un kambio (tipikamente +1 ora) pa daylight saving time.
Zona di tempu standaart por wordu definí geometrikamente dor di dividi e bol di mundu den 24 Lune ku ta grens e meridiaan. Na kada 15° e zonanan bisiña lo diferensia ku 1 ora. Pa rasonan politiko, geografiko i pa ta mas kombiniente pa e habitantenan a kambia e zonanan un tiki ku ta kousa zonanan di tempu iregular. Tambe, na un par di region, diferensianan di mei ora of kuart di ora ta na efekto.
Prome ku e intrudukson di zona di tempu, hende a usa e tempu di solo lokal. Originalmente e tabata e tempu aparente of berdat ku uso di un oloshi di solo, i despues e a bira e sistema aproksimadamente ku uso di un oloshi tradishonal mekaniko. E sistema Mean di tempu tin dianan di mesun largura, pero ku ta bira sero na kabamentu di aña.
E uso di e oloshi lokal a bira kada biaha mas inkumbiniente ora treinan i telekomunikashon a bira mas eficiente e oloshinan tabata diferensia dor di nan posishon geografiko, ku normalmente no tabata un number kumbiniente. E problema aki por a wordu resolve dor e sinkronisa e oloshinan , pero na hopi kaminda te ainda e tempu lo diferensia drastikamente for di e tempu di solo ku hende a kustumbra kune. Zona di tempu ta un komprimiso, ku ta kita e dependensia geografiko e astronomiko pero ku ta te ainda ta duna e luganan lokal un tempu ku parse nan tempu di solo.
Zona di tempu standart[editá | editá fuente]
Te ku basta resien zona di tempu tabata basa riba Greenwich mean Time (GMT tambe jama UT1, e tempu di solo na longitud 0° (Meridian Primo). Pero komo tempu di solo, GMT ta defina pa e rotashon di mundu, ku no ta den un grado konstante. Kemen, e grado di e Oloshi atomiko a kambia kada aña i e la wordu di stuur den direkshon pa kuadra ku e tempu di solo di e GMT. Na Januari 1972, oloshinan atomiko a keda fixa anto un Schrikkel Seconde perdefina a wordu pone pa remplasa e kambionan. E systema nobo aki ta yama Tempu Universal Kordina (Coordinated Universal Time) UTC. Schrikkel secondes a wordu pone pa laga e oloshi keda den 0.9 seconden di e UTC. Na e manera aki, tempu lokal ta keda koresponde na e tempu di solo, i e variashonan den e rotashon di mundu ta konstrina na un simpel kambio di stap ku mas fasilmente por wordu applika pa obtene un tempu standaart uniforma (Tempu Internashonal Atomiko of TAi. Ke e implementashon di UTC, nashonan a kominsa use den e definashon na luga di GMT. Te Ku 2005 mayoria pero no tur nashon a altera e definishon de nan tempu lokal den e manera aki (ounke hopi hende no ta mira un destinkson entre GMT anto UTC). Kambionan den futuro por pasa si bin ku e desishon pa abandona shrikkel secondes.
Dor di e daylight savings time, UTC e tempu lokal na e Observatorio Royal na Greenwich solamente entre 01:00 UTC riba e delaster djadumingu na Oktober i 01:00 UTC riba e delaster djadumingu na Maart. Pa e restante di aña, temou lokal einan ta UTC+01, konosi na Inglaterra komo tempu britaniko di zomer (British Summer Time BST). Sircumstansia similar ta wordu aplika na otro luganan.
Notashon di Tempu (ISO 8601)[editá | editá fuente]
UTC[editá | editá fuente]
Si e tempu ta na Tempu Universal Koordiná (UTC), pone un 'z' direktamente patras di e tempu sin un espasio. 'Z' ta e designator di e zona di tempu pa e UTC. "09:30 UTC" ta bira representa komi "09:30Z" of "0930Z". "14:45:14" lo bira "14:45:15Z' of "144515Z"
UTC tambe ta konosi komo tempu Zulu pasobra 'Zulu' ta kodigo pa 'Z' na e Alphabet di ICAO
Time zone as offsets from UTC[editá | editá fuente]
Zona di tempu ta skibi manera un offset di UTC den e formaat ±[hh]:[mm], ±[hh][mm], of ±[hh]. Esei kemen ku e tempu ta describi manera un ora prome ku UTC (meskos ku e tempu na Berlin den winter), e zona designator lo ta "+01:00", "+0100", of simplemente "+01". Eskaki ta appende na e tempu meskos ku 'Z' tabata ariba. E offset di UTC ku Daylight savings Time. Kemen e tempu di Chicago, ku ta situa na e zona di tempu mericano Central Time Zone, lo ta "−06:00" Pa winter i "−05:00" pa zomer.
Abreviashon[editá | editá fuente]
Zona di tempu hopi biaha ta wordu representa dor di abreviashon manera "EST, WST, CST" pero esakinan no ta parti di e tempu standaart internashonal ISO 8601 anto nan uso ta pa solamente designa e zona di tempu i esaki mes no ta rekomenda. Un par di e abreviashonnan aki por referensia na diferente zona di tempu na otro kontinente, por ehempel EST, WST, CST por referensia na e tempu Oost, Wèst, i Suit, na Merka i tambe na Australia.
Ehèmpel[editá | editá fuente]
E ehèmpelnan aki ta duna e tempu lokal na e siguiente lokashon nan ront mundu na 12:00 UTC ora "daylight savings time" (of tempu di zomer) no tin efekto.


text:
Si ora hende wak bo, en bes di puntra bo con ta bay, nan ta saluda bo timidamente, ta paso nan tin temor cu nan lo molestia bo, door di bo mal genio…no worry! Un investigacion di Nueva Gales del Sur (Australia) a afirma cu e muhernan cu mal caracter ta mas inteligente.
E expertonan ta sigura cu e personanan cu mal humor ta e mihornan ora di tuma decision, debi cu nan ta menos credulo y ta pensa cu cabes friu.
Joe Forgas, autor principal di e estudio, tambe a descubri cu e personanan mas alegre y cu ta feliz den bida, ta mas creativo, pero na mesun momento, door cu nan ta hopi mas sigur, nan ta haci tur cos sin pensa dos biaha. Y contrario cu un persona rabioso, cu ta atento na tur loke ta produci y pasa su alrededor, unda nada no ta scap’e.
Aunke tene cuenta si, cu esaki no kiermen cu e personanan ta feliz of rabioso semper. E estadonan di animo ta cambia constantemente, di acuerdo cu loke ta pasa cu nan. Si bo ta considera bo mes den e grupo di muher cu mal caracter ta mas inteligente, ta perfecto, djis siña balansa bo bida.


text:
KRALENDIJK – Suidadano S.T. ta kue kabritu di mondi (sin marka), i a resultá den man di polis i a sinta un kastigu di 7 dia den prizòn.
S.T. a konta Radio Live 99.9 FM tokante loke a sosodé kuné algun dia pasa. “10 novèmber polis a informá den un komunikado ku a gara S.T. hòrtando kabritu. Esaki no ta bèrdat. Dia 5 di novèmber ami i un amigu a bai kue kabritu den mondi, sin marka, pues kabritu di mondi. Nos a topa 3 kabritu leu for di kunuku di hende i a gara nan. Nos a bai kas ku nan i e siguiente dia tabata planiá pa bai ku nan kunuku pa mata i kome nan.
Djabièrnè mainta mi amigu a bèl mi bisami pa trese sèn ku mi mester a duna. El a bisami ku nan tin poko problema na kas. Mi a bai na kas di e amigu i momentu ku mi tabata yegando aya, mi a tuma nota ku tin polis na e kas. Momentu ku mi a yega na e kas, e polisnan a bisami; nan ta presente pa atendé tokante hòrtamentu di kabritu. Mi a bisa e polisnan ku e kabritunan ta pèrtenesé na nos, esta ami i mi amigu ku ta biba na e kas.
Nan a bisami; no tin mag di kue e kabritunan den mondi. Un polis mas a presentá na e sitio i nan a disidí pa arestámi. Mi a keda straño pasobra nan ta detenémi sin ku ami a hòrta kos di hende. Nan a bai warda di polis ku mi i aya den sèl, nan a puntrami loke a sosodé. Mi a konta nan tur kos ku a pasa relashoná ku kuementu di e kabritunan. E momentu ei nan a bisa mi ku un lei a pasa, i tur kabritu di mondi ta pertenesé na gobièrnu.
E momentu ei mi a puntra; dikon e kabritunan ta pèrtenesé na gobièrnu i nos no por mishi ku nan? Dikon no por kue kabritu di mondi i yuana si? Nan a bisami; no mag kue yuana, kiwa i koncha entre otro. E ta sosodé i no ta aktua ku esnan ku ta kue yuana koncha i kiwa, sinembargo e lei ya tei, polis a bisa. Nan a hibami prizòn i mi a papia ku mi abogado i el a bisami; e tampoko no ta di akuerdo ku kabritunan di mondi ta di gobièrnu. E lei tei i nos mester tene nos mes na dje.
Mi a keda 7 dia den prizòn. Mi pregunta ta; dikon no por kue kabritu di mondi? Dikon no ta sera un persona momentu ku e kue yuana den mondi? E otro pregunta ta meskos e asuntu di buriku ku ta un molèster den sierto sentido pa komunidat. Kisas ta bon pa pone esei tambe komo bestia di gobièrnu i nan ta responsabel pa loke nan kometé. Mi no ta di akuerdo ku e lei. Por komprondé ku e ta eksistí ya pa hopi aña. Segun ami; mester ahustá e lei den e tempu moderno. Dikon no por kue kabritu ku ta pèrtenesé na mondi? Stinapa ta tira nan mata, i dikon esei si ta posibel?
Polis a manda un relato inkorekto di mi persona den prensa, loke no ta bèrdat. Polis no a garami momentu ku mi tabata kue e kabritunan den mondi”, suidadano S.T. a bisa.


text:
Maramentu di kabes ta masha ‘in’ últimamente. Pero e ta algu ku ta data pa siglonan kaba. E tin su nifikashon, i por us’é pa tur okashon. Najhilah van Dinter a hasi esaki parti di su bida diario. Kuminsá mara kabes na Hulanda i awor na Kòrsou ku Krea Headwraps.
Sali for di kas ta mara lensu…
El a konta nos di Djasabra, ku, su mama Senaida van Dinter, ku tin mas di 40 aña ta mara lensu tradishonal. El a lanta den kas ta mira su mama ta mara lensu tur ora. I no ta okashon so hende ta mara lensu, pero ta henter aña su mama ta mara lensu, pa fiesta i asta ta mara esnan chikí pa pone bolo aden. Temporada di seú ta lokura total. Najhilah ta bai drumi laga hende na kas i ta lanta mainta ainda su mama ta mara lensu. El a bisa su mama ku e si nunka lo hasié, Pero awor ku e tambe ta den dje, su mama ta orguyoso di dje, pasobra el a sigui su pasonan.
Eksperimentá ku shal…
Najhilah a biba na Hulanda kaminda semper e tabatin kabei di straight. Dia el a disidí di bai natural, e tabata lucha pasobra tin dia e kabei no ke peña. Ora e laba kabei, kueru di kabes ta keda friu, i asina el a kuminsá eksperimentá ku shal. Esei tabata den aña 2012 pa 2013. I di shal el a pasa pa otro tela. Despues di tempu el a mira ku e kos a bira algu di moda i el a bira mas kurioso i buska informashon. Asina el a eksperimentá e mes, subi YouTube, buska mas i mas informashon i a komprondé ku djis un pida tela bo por asentuá bo trahe, den algu bunita.
Kambia nos ‘mindset’…
Dia e tabata bin Kòrsou el a disidí di bai den e direkshon aki. E ta algu bunita i algu di nos i e ta un reto pasobra ta un ‘mindset’ ku mester kambia. Pero Najhilah a bai pe. I dia el a bin Kòrsou el a kuminsá ku Krea Headwraps. E nòmber segun Najhilah ta algu ku a lag’é pensa hopi. El a dal den krea, i a sigui pensa. El a drumi lanta ku e “krea” den kabes, te el a yega na Krea Headwraps. Esaki pasobra e ta krea e ‘wrap’ pa e hende lora rònt di su kabes i e persona mes ta hasi su kreashon, usando su kreatividat. E nòmber di Krea Headwraps ta papia pa su mes segun Najhilah.
Tela na midi…
Segun su splikashon mas aleu, e ta bende tela. E ta kòrt’é na midí i kose i ku su ‘label’ nèchi empaketá. I ora kumpra un ‘headwarps’ serka dje, e ta mar’é. I asina e tin interkambiá ku e kliente ku por hasié tur tipo di pregunta. E ta duna e oportunidat ei na su klientenan. E no ta duna e lensu kla mará pero si kla na midí. E ta traha si ku Sarel Products ku ta bende produktonan pa kabei i huntu nan a krea dos modèl di ‘wraps’ pa kabes ku ta kla kaba i no tin mester di mara.
I pa esun ku ke siña mas, Najhilah ta organisá dos a tres bia pa aña tayernan ‘Headwraps and more’, i ta kombin’é ku otro artista. E ta kòrda di a hasié ku su mama tambe i einan a duna tur informashon di e tipo di lensunan i nan nòmber. Na e okashon ei el a hasi e parti moderno i su mama e parti di lensunan mas di pasado. Najhilah ta mas den modernisashon di e tela pa usa pa mara kabes.
Okashon no ta importá…
E no ta mira aktualmente ku ta wòri ku okashon. Esta ku tin un tipo mara pa kabes, pa kada okashon. Najhilah a bisa ku Headwraps tabat’ei semper. For di tempu di Afrika, Egipto hende tabata mara nan kabes. E tabata un forma di herarkia. E tabata un status sosial, pa bisa ki status e hende tin den komunidat. E sa ku tin kaminda ora mara e lensu na banda drechi, ta nifiká ku e persona ei ta kasá i tin yu i e otro banda ta soltero. Asina tin maneranan di mara ku ta un wela, un viuda etc., etc. Kada wrap tabatin su nifikashon. I meskos kada tela tin su nifikashon. Na Ghana tin telanan ku su nifikashon. Tin asta tela spesial pa entiero. Pero awor aki el a bira mas un símbolo di moda. Ounke e identidat ta keda, pero hopi hende no ta preokupá pa okashon.
Papilon ta gusta…
Por mara kabes pa kasamentu manera na Afrika nan ta hasié segun nan tradishon. Na Kòrsou no ta tene na un tradishon. Ounke na Kòrsou nan gusta e Papilon ku ta e básiko, ta kue di patras bin dilanti i na Kòrsou ta for di tempu di katibu, nan tabata mara nan kabes ora nan ta limpia kas di hende blanku pa nan kabei no kai abou i susha e kas. Riba plantashinan nan tabata mara kabes, pa protehá di solo. Den Latino Amérika katibunan tabata us’é pa skonde oro. E papilon a bira mas moderno i ta mar’é mas den frenta i mas ariba.
Tur tipo di hende…
Un ‘headwraps’ ta bai ku tur tipo di hende i forma d kara? Riba esaki Najhilah a bisa ku e hende mes tin di sinti si e mará di kabes ei ta bai kuné. No tin un regla di ken tin di mara tal forma pasobra e kara ta rondó òf smal. Ta dor di eksperimentá, bo ta sinti ora mar’é i kon el a keda. Tin dia bo mes ta sinti ku e no ta bai.
Pone orea bou di e tela…
I ora mara kabes, renchi orea ta e toke final. Dependé e trahe ta wak kua renchi orea ta usa, Por usa unu grandi òf chikí, tur kos ta dependé kiko e hende ke i ta sinti. E ta rekomendá pa ora ta mara e kabes, hinka e orea bou di e tela pasobra dor di keda henter dia den moveshon, e tela por hala, i si mar’é riba orea e ta hala i kita for di bo kabes. I tin di e mará nan tin kònòpi i otronan ta djis drei rònt di kabes i wanta e puntanan bou di e tela mes.
Un reto…
Najhilah a bisa ku esaki ta un reto na Kòrsou, ounke e ta mirando kambio. Dia el a kuminsá hendenan ta duda, keda wak. Kòrsou ta hopi mará na aktividat, por ehèmpel den seú, karnaval tur hende ke e wraps pero despues e ta baha. Pero tiki tiki e hende ta pidi mas pe i ke mara e kabes. Tiki tiki e pensamentu ta kambiando. I no nesesariamente segun Najhilah tin di kumpra un tela serka dje. E mes ta gusta mira hende ku kabes mará i mas ainda pasobra tòg ta algu di nos, nos identidat ta lanta kabes bèk.
Punta di Skalo…
Najhilah no ta maradó di e lensunan ku ta usa den seú. Tin di nan ta fásil manera e tres punta òf punta di Skalo. I prinsipalmente e punta di Skalo, ora tende su historia, e ta atraé mas segun Najhilah. E tipo di mará aki, manera su mama Senaida a kont’é, ta ku e hendenan muhé tabata bai un skina di Skalo i tabata mara nan kabes mesun forma pa bai tuma e piska. I nan ta pone nan baki piská riba nan kabes. I komo tur tabata mara e kabes mesun forma a yama e mará ei punta di Skalo. Pero Najhilah a bisa ku e ta bai pone un dia spesial, pa e bai sigui un kurso serka su mama. Loke su mama ta hasi ta algu inkreibel i kasi no a sobra hende na Kòrsou ku e arte ei den man i no por lag’é bai pèrdí. E ke siñ’é.
Pinta riba muraya den sentro di siudat…
I Najhilah ta hopi inspirá den arte di pintamentu. El a splika Djasabra ku el a traha bon ku Jomar, un pintor venezolano ku ta biba aki. El a gusta mira e pinturanan den eksterior i aki no tabatin esei. Najhilah a bin ku e idea pa pinta, nan hende di koló i ku kabes mará, den Punda i tambe den e proyekto di Kaya Kaya.
Satin ta kuida kabei…
Tin aktualmente personanan di edat basta hóben tambe ta gusta e tendensia di mara kabes aki. Najhilah a splika nos ku, por mara kabes pa tapa solo, pa asina por kuida e kabei prinsipalmente pa esnan kabei natural. I den e kaso aki e ta rekomendá e tela di Satin ku ta masha bon ounke tin hopi hende ta gusta e katuna. Pero pa drumi anochi por ehèmpel ta bon pa mara kabes ku un tela di satin pasobra e ta manera e ‘moist’ den e kabei.
Un tiki di historia…
Un tiki di historia; Najhilah a a bisa ku den siglonan 18 na Merka, a prohibí e hendenan ku nan kabei afro pa kana rònt asina ei. Tur hende obligatoriamente mester a mara nan kabes. E tabata símbolo di sklabitut. Nan ta bisa asta ku ta e hende blanku tabata yalurs riba e tipo di kabei di e hende di koló i p’esei a pone ku e gobièrnu a hasi un obligashon pa mara e kabes. Pero di e kos malu ei, a bira un rebelion i tòg a saka algu positivo for di dje ku te e maramentu di kabes.
Tur hende por mara nan kabes pero ta bon pa sa su historia, ta bon pa sa ku e ta un símbolo di identidat, ku tin nifikashon pa hopi hende.
Tenta…
Najhilah ta kòrda kon tempu e tabata biba na Hulanda i ora e bin Kòrsou ku fakansi i kana ku su kabes mará, ta yen kos e ta tende riba kaya,. Hende tabata manera tent’é, pero al final di e tentamentu ei, el a saka loke mas ku e ta gusta awor ku ta e Krea Headwraps.
A wanta ku tayernan…
Debí na COVID el a wanta ku e tayernan pasobra e mester ta hopi serka di e hende dor di mara e kabes. P’esei el a wanta ku e tayernan pero ta hasi videonan online i semper si hende tin pregunta por tuma kontakto kuné. Krea Headwraps ta un djòp pe. E sa ku aktualmente ta tempunan difísil i kos ta bai un wantá. I e no tin bèrgwensa di bisa esaki pasobra e empresanan chikí a sinti e COVID hopi. No ta su fuente di entrada pero e ta keda hasié pasobra e ta gusta kiko e ta hasiendo.


text:
(JamaicaObserver) – Jamaica a registra casi un miyon bishitante di exterior desde cu a habri porta atrobe pa turismo na juni 2020, asina ministro encarga cu turismo, Edmund Bartlett a divulga.
Di acuerdo cu e ministro, un total di 816.632 turista a bishita e isla desde 14 di juni 2020, cu 510.00 di nan, 62% di e total, yegando na Jamaica e aña aki. Bartlett a indica tambe cu e yegadanan aki di e periodo di un aña a trece ingreso di US$1,312 biyon, di cual US$97,58 miyon lo a bay directamente pa gobierno.
E ingresonan aki ta reparti di e siguiente manera: US$1,2 biyon na gasto haci pa turista; US$28,5 miyon na impuesto di salida; US$19,5 miyon na cobranza na pasahero; US$16,3 miyon na impuesto di pasahero di aerolinea y US$8,5 miyon na impuesto riba camber di hotel.
Bartlett a bisa cu entre e factornan principal cu a contribui na e logronan ta e pais su indice di infeccion di 0,6 porciento dentro di e asina yama ‘Resilient Corridors’ cu a sobresali como e “e bubble mas excepcional na cualkier parti di mundo”.
E corridornan a inclui e costa di Negril te Port Antonio (Corridor Costa nort) y di Milk River te Negril (Corridor Costa Sur). Solamente negoshi dentro di e corridor cu a haya training y evaluacion pa cumplimento cu protocolnan di Covid-19 a haya permiso pa habri pa turista.
Turismo na Jamaica a yega na alrededor di 3 miyon na 2019. Den e proximo dos aña gobierno di Jamaica ta anticipa desaroyo di mas di 6.700 camber nobo, y 20.000 cupo di trabao nobo, part-time y full-time, cu un inversion di US$1,5 biyon den turismo.
Bartlett a indica cu Jamaica a surgi como un lider mundial den desaroyo di respuesta innovativo pa e pandemia, guiando e reapartura di e sector na un manera sigur.


text:
Cambio di sistema pa eligi parlamentario
Si bo no ta di acuerdo cu na Aruba nos tin (y tawata tin) un stempelparlement, probablemente bo lo ta di acuerdo si cu nos sistema electoral y cultura politico ta hopi vulnerabel pa crea un stempelparlement. E candidatonan di e partido(nan) cu ta forma gobierno cu tin mas hopi voto ta bira minister, y candidatonan cu menos voto ta haya e tarea pa controla e ministernan riba cual nan a depende pa haya nan posicion como parlamentario. Nan mester controla e mesun minister(nan), lider di partido, cu nan ta depende riba dje pa nan futuro (y salario) politico.
Esaki no kiermen cu tur parlamentario cu relativamente tiki voto no ta suficiente integro pa haci su trabou manera mester ta, a pesar di e ‘dependencia politico’ menciona. Pero pueblo merece un sistema cu ta miho den preveni un stempelparlement y miho den sigura cu e checks and balances ta funciona manera mester ta.
Banda di e aspecto aki, e sistema actual simplemente no ta laga pueblo cu un representacion satisfactorio den Parlamento. A base di e resultado di eleccion 2013, Aruba a haya un representacion den Parlamento den cual 1 asiento di PDR ta refleha casi mita di e cantidad di voto directo/individual cu e 13 asientonan di AVP ta refleha:
AVP: 13 asiento (33.103 voto total) - 6.325 voto ‘directo’ den Parlamento
MEP: 7 asiento (17.653 voto total) - 12.537 voto ‘directo’ den Parlamento
PDR: 1 asiento (4.518 voto total) - 3.047 voto ‘directo’ den Parlamento
Solucion…?
Tin dos idea relaciona cu e asunto aki cu ta wordo menciona pa hopi aña caba. Un ta pa laga e cantidad di voto individual cu candidatonan riba un lista ricibi determina ken ta bira parlamentario, y no e secuencia di number riba lista. Partido RED ta aplica e idea aki pa algun eleccion caba por medio di un ‘gentlemen’s agreement’ interno. UPP tin e proposicion aki poni den nan programa pa eleccion 2013. PDR a implementa e areglo aki por medio di un protocol (interno). Mas recien candidato di MEP Dangui Oduber a trece e mesun punto aki padilanti.
Eleccion 2013
Kico lo ta diferente si e regla aki tawata conta pa e resultado di eleccion 2013?
Den fraccion di AVP lo tawata tin dos cambio. Sr. Norman Roos (178 voto) y sr. Jeffrey Kelly (97) no lo ta parlamentario, mientras cu sr. Alvin Howel (422 voto) y sr. Richard Dirks (218 voto) lo a bira parlamentario.
Den fraccion di MEP, sr. Ady Thijsen (475 voto) no lo a bira parlamentario. Sr. Edgard Vrolijk (586 voto) lo tawata e di shete parlamentario di MEP.
Si e regla tawata na vigor pa eleccion 2013, keto bay lo tawata tin un desbalansa grandi entre e fraccion mayoritario (AVP) y gobierno (gabinete Mike Eman II). E efecto di e regla lo varia dependiendo di e resultado di un eleccion. Pero si e meta ta pa preveni cu candidatonan cu tiki voto bira parlamentario, e cambio aki no lo ta mucho efectivo. E regla aki lo cambia solamente e secuencia ‘interno’ di cada partido individualmente. E cambio aki no lo haci mucho pa combati e fenomeno di stempelparlement y no necesariamente lo preveni candidatonan cu relativamente tiki voto di bira parlamentario.
Pa duna un ehempel extremo, imagina’bo un lista cu un lider cu su so ta logra 24% porciento di tur voto (Betico Croes na 1985). Cu cinco asiento na voto riba nomber di un (1) candidato, ta practicamente garantisa cu e partido en cuestion lo tin candidatonan cu relativamente tiki voto den Parlamento. Hasta si e cantidad di voto determina e secuencia, y tambe si e candidato cu mas voto a bira parlamentario y no minister.
Tin argumentonan pa defende cu e cambio aki ta un paso den bon direccion, pero tambe tin argumento contra e cambio aki. Por ehempel, un secuencia basa riba ken a haya mas voto no necesariamente lo refleha e deseo di e votadonan corectamente. Un otro argumento contra ta cu, a base di secuencia di number, votadonan sa ki ta spera nan ora e partido haya su asientonan. Tambe tin e argumento cu partidonan mester tin e opcion pa pone candidatonan cu tin hopi conocemento pa ta un bon parlamentario, pero kisas no tin e carisma pa haya hopi voto, halto ariba nan lista.
Kisas e efecto mas impactante cu e cambio aki lo tin, ta cu partidonan lo tin menos problema ora di determina ki posicion cada candidato ta haya riba nan lista, y kisas mas rivalidad interno entre coleganan di partido durante campaña.
Enbes di obliga partidonan pa eligi parlamentario a base di cantidad di voto, un alternativa ta pa laga cada partido declara (na momento di entrega lista) si nan lo implementa sea e regla di secuencia di number of secuencia di cantidad di voto. Asina votadonan sa con cada partido lo haci uso di nan voto, y e votado por dicidi si esaki lo afecta su decision si of no.
Eligi Parlamento y Gobierno separa
Pa realisa e efectonan necesario pa preveni un stempelparlement y preveni cu candidato cu relativamente tiki voto drenta Parlamento, cambionan mas drastico ta necesario. Un opcion ta pa introduci un sistema presidencial den cual pueblo ta eligi su presidente y su Parlamento den eleccionnan separa. Esaki tambe ta un idea cu pa hopi aña ta wordo menciona den pueblo. Mas recien lider di MEP Evelyn Wever-Croes a laga sa cu MEP ta considerando e opcion aki. UPP, RED y kisas mas partido tambe ta considerando e cambio aki.
E ta un cambio drastico cu lo tin basta efecto riba preveni un stempelparlement, pero probablemente no suficiente. Tambe e no lo preveni cu candidatonan cu tiki voto ta bira parlamentario. Si nos keda eligi nos parlamentarionan na e mesun manera, e problema lo keda existi. Hasta si bo eligi bo parlamento y gobierno den eleccionnan separa. Keto bay lo tin candidatonan cu tiki voto drentando parlamento pa motibo cu otro candidato(nan) riba e mesun lista a logra mas cu un asiento den voto. Tambe e dinamica interno di e partidonan lo keda haci e sistema vulnerabel pa crea un stempelparlement. E sistema actual di reparticion di restzetels tambe ta un factor cu por stroba nos di yega na un representacion manera mester ta.
Districto
Un opcion cu lo tin un efecto hopi directo, dirigi riba ambos meta, ta si nos dividi Aruba den districto, determina un cantidad di asiento pa cada districto basa riba poblacion, y laga pueblo vota riba candidatonan (no partido) den nan propio districto. Por ehempel, por lo menos 10 districto, cada uno cu un cantidad di asiento (parlamentario) a base di e poblacion (probablemente 2 of 3 asiento den cada ‘stemdistrict’), y e total di asiento no necesariamente mester keda na 21. Candidatonan no mester ta afilia na un partido politico necesariamente (candidato independiente). Pa preveni cu hopi candidato cu tiki sosten participa, por pone un rekisito di un cantidad di firma, similar na loke ta conta awo pa partidonan sin asiento den Parlamento.
Esaki ta un manera hopi directo pa pueblo eligi su parlamentarionan, sin e ‘trickle-down effect’ di voto cu ta haci cu candidatonan por ‘lift mee’ pa bira parlamentario. Cu e sistema di districto aki, pueblo por eligi un Parlamento cu un legitimidad democratico fuerte, cu parlamentarionan cu un posicion mas independiente di e politica (y control) interno di partidonan.
Banda di esaki pueblo por eligi su gobierno/presidente den un eleccion nacional (no a base di districto). E diferente eleccionnan aki no mester tuma luga simultaniamente.
Asina tin mas alternativa. Tur cu nan pros and cons, y cu solucion pa cada problema. Mientras cu nos por siña di e bon y e malo di diferente modelo di otro pais, ta importante pa keda creativo y crea un sistema cu ta traha specificamente pa Aruba, teniendo cuenta cu nos poblacion, meta y cultura politico. Ademas lo mester determina hopi aspecto relaciona cu checks and balances y e relacion entre Gobierno y Parlamento.
Ta positivo cu e tema aki ta hayando mas atencion den e arena politico. Awo falta pa yega na propuestanan concreto. Asiento 22 lo dedica mas atencion na e tema aki.
To be continued.
Previously:
Asiento 22 S01E01 | ‘Prome nos purba drecha Reino Hulandes, ban drecha Aruba’
Relevante:
E 'Top 21' di Eleccion 2013, y e desbalansa entre Parlamento y Gobierno
Carlos Guiamo | Asiento 22
This email address is being protected from spambots. You need JavaScript enabled to view it.
Expresionnan haci den e articulo aki no necesariamente ta refleha opinion di ArenaPoliti.co


text:
ORANJESTAD: Dialuna atardi e celebracion a continua naCompleho Deportivo Frans Figaroa unda tuma luga un recepecion na honor nos Seleccion Nacional Girls U15. Arubaanse Voetbal Bond, (AVB) a honra e logro grandi di nosSeleccion Girls U15 na Tampa Florida den e 2022 CONCACAF Girls Under 15 Championship. Un atardi sigurspecial pe futbolistanan rondona pa famia, amigo y invitadonan special. Minister Endy Croes tabata presente na e ocasion memorabel aki unda a hiba palabra pa felicita e hungadonan y e delegacion pa e tremendo trabou desplega naTampa, Florida. E mandatario di Deporte a gradici e ehungadonan y staf tecnico cu a dedica asina hopi pa hiba e ekipo na e gran logro aki. Como tambe e Minister Endy Croes a gradici e mayornan pa duna nan yiu e sosten y apoyo den nan deporte preferi.
Pa finalisa e mandatario a felicita nan den nomber di Minister President sra. Evelyn Wever- Croes y Gobierno di Aruba nosSeleccion Nacional Girls U15 cu e gran logro aki. Nos ta hopiorguyoso di boso. Masha danki pa laga Aruba su nomberbriya internacionalmente